ARHIVA - Milo Djukanović govori na skupu svoje stranke u Podgorici 2016.\nNajznačajniji događaj u narednoj godini u Crnoj Gori će na političkom planu svakako biti predsjednički izbori. Budući da aktuelni predsjednik države Filip Vujanović više nema mogućnost da se kandiduje, već dugo se nagađa ko bi mogao biti njegov nasljednik.\nIako je u crnogorskoj javnosti već dugo polemiše o mogućem kandidatu vlasti za predstojeće predsjedničke izbore, prije svega zbog dileme želi li aktuelni šef vladajuće DPS Milo Đukanović da se vrati državnim funkcijama, stvari postaju sve izvjesnije. Naročito nakon današnje izjave predsjednika Vlade Milutina Simovića.\n"Treba postaviti pitanje šta je ovdje interes Crne Gore. Milo Đukanović je interes i potreba naše državne politike, kao i svih građana. Znate da se DPS uvijek u kreiranju i sprovođenju te politike, uvijek vodila tim interesima", rekao je Simović.\nDoda li se svemu ranija izjava predsjednika Filipa Vujanovića, jasno je da bi Milo Đukanović, baš kao u periodu od 1998 – 2003. godine, ponovo mogao biti predsjednik Crne Gore.\n"Prvi čovjek vladajuće partije treba da bude predsjednik Crne Gore. Sa te pozicije, Crna Gora svoje vrijednosti i dalje treba da brani i mislim da u ličnosti predsjednika DPS-a imamo garant odbrane tih vrijednosti", tvrdi Vujanović.\nŠto se pristanka Mila Đukanovića tiče, on je u izjavama za javnost do sada govorio da ne isključuje kandidaturu za predsjednika države, te da u slučaju da se kandiduje “na to neće imati uticaj ničiji pritisak niti savjet, dolazio on sa Istoka ili Zapada”.\nNo, iz opozicije – iako tvrde da “nema tog kandidata vlasti kojeg kandidat opozicije ne može pobijediti”, ne stižu poruke ohrabrenja za njihovo članstvo i simpatizere.\nNaime, svima je jasno da se bez zajedničkog kandidata, opozicija ne može upustiti u trku s kandidatom vlasti. Takođe, izvjesno je da Demokratski front nije po volji većini opozicionih stranaka, a bez dogovora sa DF-om, ne može biti ni jedinstvenog kandidata opozicije.\nU opoziciji tvrde da je njihova prednost to što će kandidat DPS-a, “biti opterećen aferama i imidžom kandidata partije u čijem su vrhu organizovane kriminalne grupe”. Ipak, dodaju da povratak DF-a u parlament i “anahrona i nacionalistička” politika te stranke, isključuju tu političku grupaciju iz programske saradnje.


Skupština Kosova danas usvaja Rezoluciju o osudi genocida nad Bošnjacima u Srebrenici\nNaslovnica Region Skupština Kosova danas usvaja Rezoluciju o osudi genocida nad Bošnjacima u Srebrenici\nU Skupštini Kosova, u srijedu, 7. jula, parlamentarci će usvojiti Rezoluciju o genocidu u Srebrenici. Bošnjaci.net saznaju, rezlucijom se oštro osuđuje genocid nad Bošnjacima u Srebrenici (BiH), zaštićenoj zoni UN, te ‘duboko žali za nevino stradalim ljudima u Genocidu u Srebrenici, tokom krvave agresije nad Bosnom i Hercegovinom, i izražava saučešće preživjelim članovima porodica žrtava’, piše u uvodu rezolucije.\nU rezoluciji se naglašava:\n– “Oštro se osuđuje genocid u Srebrenici nad pripadnicima bošnjačkog naroda i sva kršenja ljudskih prava”.\nTakođer se osuđuje negiranje genocida:\n– Snažno osuđuje svaku tendenciju namjernog i javnog negiranja genocida u Srebrenici, s ciljem omalovažavanja žrtava i prikrivanja motiva počinjenih zločina, – piše u jednoj od tačaka rezolucije.\nVlada Republike Kosovo i državne institucije da odaju počast žrtvama genocida u Srebrenici, također imajući u vidu da je Europski parlament proglasio 11. jul – Danom sjećanja na genocid u Srebrenici, time će 11. juli na Kosovu biti proglašen Danom sjećanja na žrtve genocida u Srebrenici.\nSkupština Kosova rezolucijom također “poziva sve države u regiji da ulože dodatne napore da privedu pravdi sve one koji su odgovorni za planiranje i izvršenje genocida u Srebrenici”, piše između ostaloga u rezoluciji koja će sutra biti predstavljena poslanicam Skupštine Kosova, nakon čega će glasati.\nThe post Skupština Kosova danas usvaja Rezoluciju o osudi genocida nad Bošnjacima u Srebrenici appeared first on Bosna PRESS.


"Za Srbiju je važno jer smo dobili podršku na evropskom putu od naših priajtelja, važno jer ćemo zajednički raditi na mnogim projektima. Razgovarali smo o putnoj komunikaciji, železničkim prugama, gasnim interkonekcijama - duže i ozbiljnije, odgovornije nego ikada", rekao je Vučić.\n"To može da donese ogromnu korist za sve zemlje, da možemo na jedinstven način sve da administriramo. Ovo će doneti ekonomsku korist stanovnicima naših zemalja", uveren je predsednik Srbije.\n"Nikada se nisam mešao u suverena pitanja drugih zemalja, a tako ni oko imena vašeg severnog suseda. Ali, nema sumnje da je i u Srbiji, za svakog stanovnika naše zemlje koji vidi da su dve strane, koje su imale suprostavljene stavove, postigle dogovor, dobra vest – dobra vest za ceo region. Želim da se na takav način nastavi ubuduće, ne ulazeći u pojedinačne ineterese zemalja", objasnio je srpski predsednik.\n"Sve što bi odlagali, ubuduće bi nam se vratilo kao bumerang", naglasio je Vučić.\n"On će i naš sledeći susret organizovati u Varni, ali i Beograd će biti domaćin pre kraja godine", naglasio je Vučić.\n"Mislim da možemo još da približimo tako prijateljske narode", zaključio je predsednik Srbije.\nVučić u Helsinkiju 7. i 8. novembra na samitu EPP\nVučić za Blumberg: Neću protiv Merkel, rekao sam i Rusiji\nVučić: Napad na premijerku sramotan\nVučić: To što Ugljanin priča, to su priče za malu decu\nVesić: Opozicija nema rešenja\nVučić: Nikada neće doći do rata


Protestna pisma zvaničnicima EU zbog izložbe o Stepincu - ebart\nProtestna pisma zvaničnicima EU zbog izložbe o Stepincu\n15. Jun 2016. godine\nŠef Misije Srbije pri Evropskoj uniji Duško Lopandić uputio je evropskim zvaničnicima protestna pisma povodom izložbe o hrvatskom kardinalu Alojziju Stepincu, koja je otvorena u Evropskom parlamentu, saopštilo je Ministarstvo spoljnih poslova.\nPisma u znak protesta povodom izložbe o Stepincu, Lopandić je uputio predsedniku Evropskog parlamenta Martinu Šulcu, kao i predsedavajućem Komitetu za spoljne poslove Evropskog parlamenta Elmaru Broku i predsedniku grupacije Evropske narodne partije Manfredu Veberu.\nŠef Misije Srbije pri EU o svemu će obavesti i izvestioca za Srbiju Dejvida Mekalistera i "izvestioce iz senke i druge poslanike EP", navodi se u saopštenju.\nU pismima, Ministarstvo spoljnih poslova Srbije ukazalo je na neprihvatljivost organizovanja izložbe kojom se veličaju lik i delo kardinala Stepinca, koji se predstavlja kao "istinski biser katoličke crkve i hrvatskog naroda".\nNaglašava se i da Stepinca "srpski narod i Srpska pravoslavna crkva smatraju odgovornim za masovne zločine protiv srpskog i drugog nehrvatskog življa tokom Drugog svetskog rata na području takozvane Nezavisne države Hrvatske", navodi se u saopštenju.\nPodseća se da je Stepinac osuđen 1946. u Zagrebu na 16 godina zatvora i gubitak građanskih i političkih prava u trajanju od tri godine zbog svog delovanja i podsticanja na zločine, izdaju i saradnju sa ustaškim režimom i masovnog pokrštavanja desetine hiljada Srba.\nKako je saopšteno, u pismima evropskim zvaničnicima ukazano je i da je papa Franja zaustavio proces kanonizacije Stepinica nakon razgovora koji su državni i crkveni zvaničnici Srbije s njim vodili, "kao i da je formirana zajednička komisija Vatikana i SPC-a koja treba da ispita čitav slučaj".\nNavodi se i da je predsednik Srbije Tomislav Nikolić aktivno angažovan na prikupljanju materijala koji treba da bude stavljen na uvid toj Komisiji, "kako bi argumenti koji govore protiv kanonizacije Stepinca bili uzeti u obzir".\nIstiče se da je ovo pitanje važno "ne samo za odnose sa Vatikanom, već pre svega sa Hrvatskom, jer bi se neuvažavanje istorijskih činjenica i uloge Stepinca tokom NDH u Drugom svetskom ratu odrazilo na proces suštinskog pomirenja izmedju dve zemlje, kao i u regionu".\nIzložbu "Hrvatski svetac kardinal Stepinac" organizovala je poslanica Hrvatske seljačke stranke Marijana Petir u saradnji sa Hrvatskim katoličkim sveučilištem, Uredom za kulturna dobra Zagrebačke nadbiskupije i Radnom grupom EPP za medjukulturni i religijski dijalog.\nDačić: Izložba produbljuje podele\nMinistar spoljnih poslova Ivica Dačić ocenio je da izložba i konferencija o Alojziju Stepincu u Evropskom parlamentu predstavljaju pokušaj skidanja odgovornosti sa hrvatskog kardinala i rehabilitacije ustaškog pokreta.\nDačić je ocenio da izložba i konferencija "Hrvatski svetac kardinal Stepinac", nisu "korak ka pomirenju niti ka istini, već samo produbljuju podele", prenelo je Ministarstvo spoljnih poslova Srbije.\n"Neshvatljivo je da se u centru EU otvaraju izložbe nekome koje učestvovao u pogromu hiljada Srba, Jevreja i drugog nehrvatskog stanovništva i koji je u svojoj zemlji osudjen na 16 godina zatvora i oduzimanje svih gradjanskih prava u trajanju od tri godine", naveo je Dačić.\nPrema njegovim rečima, svedoci smo da je svet danas suočen "sa pokušajem revizije istorije i relativizacije pobeda i poraza, zločina i kazni"\n"Srbija, kao žrtva takvih pokušaja na medjunarodnom planu, ima obavezu da se bori i protiv revizije istorije i relativizacije istorijskih činjenica", rekao je Dačić.


Vesti, 20.01.2021, 09:30 AM\nBroj sumnjivih domena koji u svom nazivu sadrže reč „vakcina“ povećao se za gotovo 100% u mesecu nakon što je Fajzerova vakcina protiv COVID-19 prvi put primenjena van kliničkog ispitivanja.\nBritanka Margaret Kinan bila je prva osoba na svetu koja je primila ovu vakcinu 8. decembra 2020. godine, nedelju dana pre svog 91. rođendana.\nNovo istraživanje američke kompanije Webroot otkriva da je od 8. decembra do 6. januara zabeleženo povećanje broja sumnjivih domena u čijem se nazivu koristi reč vakcina za 94,8% u poređenju sa prethodnih 30 dana.\nU poređenju sa mesecom martom 2020. godine, utvrđeno je da se ukupna upotreba reči „vakcina“ u imenima sumnjivih domena povećala za 336% u periodu između decembra i 6. januara.\n„Kako 2021. donosi prve programe masovne vakcinacije za borbu protiv COVID-19, već vidimo da sajber kriminalci iskorišćavaju publicitet i iščekivanje oko njih kako bi ciljali preduzeća i korisnike u fišing i "domain spoofing" napadima“, rekao je Nik Emanuel, direktor proizvoda u Webrootu.\nWebrootov sistem zaštite od fišinga u realnom vremenu otkrio je porast zlonamernih URL adresa za koje su korišćene druge reči povezane sa pandemijom.\nPronađeno je preko 4500 novih sumnjivih domena, koji su sadržali kombinaciju reči koje se odnose na „COVID-19“, „Corona“, „Vaccine“, „Cure COVID“ i druge.\nReč „vakcina“ bila je posebno uključena u imena 934 domena, dok se reč „vakcina“ sa pravopisnim greškama pojavila u još 611.\n„COVID“ je bio u imenima 2295 sumnjivih domena, a „Test“ ili „Testiranje“ u imenima 622 domena.\nČini se da sajber kriminalci takođe koriste javni interes za ograničenja putovanja kao mamac za fišing. Među sumnjivim imenima domena koje su istraživači označili bili su „COVID Validator“, „Testing Update“, „COVID Travelcard“ i „Private Vaccine“.\nEmanuel kaže da korisnici moraju da budu oprezni kada je reč o e-mailovima koje dobijaju, pa i da prođu obuku o bezbednosti.\n„Ovo bi takođe trebalo da bude potpomognuto tehnologijom sajber bezbednosti, kao što su filtriranje e-pošte, antivirusna zaštita i jaka politika o lozinkama.“


Uskoro pocinje izgradnja vjetroelekrane kod Bihaca\nHome » News Archive » BiH News » Uskoro pocinje izgradnja vjetroelekrane kod Bihaca\nAdministrativne procedure u vezi s izdavanjem neophodnih dozvola za izgradnju prve vjetroelektrane u Unskosanskom kantonu, na lokalitetu Teočak, nadomak Bihaća, su pri kraju i očekuje se da investitor krajem godine započne realizaciju ovog projekta čija je vrijednost procijenjena između 40 miliona i 50 miliona maraka.\nPotvrdio je ovo predsjednik Komisije za koncesije USK Šefik Štulanović, koji je istakao kako je protekle godine okončana procedura za dodjelu koncesije, koja je naposlijetku dodijeljena preduzeću IVICOM iz Zagreba, koje realizira projekte iz oblasti energetike.\nKoncesiona dozvola se odnosi na korištenje preko hiljadu hektara zemljišta na pomenutom lokalitetu za izgradnju osam minivjetroelektrana, čija bi pojedinačna snaga iznosila do pet megavata. Koncesionar je dobio pravo da izgradi postrojenja koja bi snagu vjetra pretvarala u električnu energiju, s tim da bi ukupna instalisana snaga svih vjetroelektrana iznosila najviše 40 megavata.\nPrema riječima Štulanovića, vrijeme na koje je dodijeljena koncesija iznosi 30 godina, a računa se od dana puštanja vjetroelektrana u pogon. Jedan od uslova koncesionog ugovora je da ponuđena visina koncesione naknade ne može biti manja od dva odsto u odnosu na ukupni promet ostvaren proizvodnjom električne energije.\nŠtulanović kaže da interesovanje investitora za izgradnju vjetroelektrana postoji, te je dodao kako će iskorištavanje energetskog bogatstva USK u narednom periodu biti jedan od strateških ciljeva aktuelnih vlasti u ovome kantonu.


VojvodinaCafe - Novosadski penzioneri dobijaju penzionerske kartice\nVest objavljena: 08.05.2018 09:42\nNovosadski penzioneri, njih više od 72.000, uskoro će dobiti penzionerske kartice. Reč je o ispravi koja zamenjuje penzioni ček, ali koja će, prema najavama gradonačelnika Novog Sada Miloša Vučevića, obezbediti i povlastice u vidu popusta u marketima, pozorištima, muzejima, buticima, u državnim ustanovama i gde god postoji mogućnost uštede za najstarije građane, prenosi novosadski radio 021.\nNovi Sad drugi je grad u Srbiji koji će uvesti penzionerske kartice. Prema rečima gradonačelnika, uvođenje ovih kartica u Novom Sadu dokaz je da država vodi računa o međugeneracijskoj solidarnosti.\n"To je suština politike, od republičkog do lokalnog nivoa. Javno pozivam sve društveno odgovorne kompanije i državne ustanove da se jave sa konkretnim predlozima kako da napravimo paket podrške za penzionere", poručuje Vučević.\nNa pitanje 021 da li uvođenje penzionerske kartice znači da ne postoji potreba za daljom izradom i implementacijom senior kartice u Novom Sadu, Vučević kaže da se od senior kartice definitivno odustaje.\n"Poslušao sam ministra i zahvalan sam mu na mogućnosti da napravimo uštede u budžetu. Bio sam u dilemi da li da nastavimo sa pripremama da uvedemo senior karticu, ali sada više nema potrebe za tim. Sa dobrim paketom popusta, učinićemo mnogo za naše penzionere", navodi gradonačelnik Novog Sada.\nMinistar za rad, zapošljavanje, boračka i socijalna pitanja Zoran Đorđević kaže da je pojava senior kartice u Beogradu bila ideja za uvođenje jedne kartice za sve penzionere u Srbiji, te prilika da lokalne samouprave uštede. Jedna kartica košta 55 dinara, troškove izrade pokriva PIO fond, a na pitanje 021 koje podatke sadrži penzionerska kartica, Đorđević kaže da je reč samo o imenu i prezimenu, filijali PIO fonda i posebnom identifikacionom broju.\nOvaj identifikacioni broj, pojašnjava direktorka Republičkog fonda za penziono i invalidsko osiguranje Dragana Kalinović, omogućava povezivanje podataka sa posebnom bazom PIO fonda o korisnicima penzija u Srbiji. Kako dodaje, penzionerske kartice izrađivaće Zavod za izradu novčanica, koji je jedini ispunio visoke kriterijume na tenderu za odabir proizvođača kartica.\nInače, uvođenje penzionerske kartice dobilo je ranije "zeleno svetlo" Poverenika za zaštitu podataka o ličnosti Rodoljuba Šabića, koji je poručio da se na ovakav način - sigurno i transparentno, omogućavaju pogodnosti za penzionere.\nS druge strane, Šabić je, u društvu šire javnosti, kritikovao vođenje senior kartica (pred izbore u Beogradu), s obzirom na to da su praktično uvedene "preko noći" i bez jasnih pojašnjenja o proceduri.


Prekogranična saradnja opština Majdanpek i Slivnica u Bugarskoj – RADIO TELEVIZIJA BOR\nPrekogranična saradnja opština Majdanpek i Slivnica u Bugarskoj\nMAJDANPEK – Opštine Majdanpek i Slivnica u Bugarskoj, od avgusta 2019. godine, realizuju projekat prekogranične saradnje “Prevencija i zajednička izgradnja kapaciteta za ranu realizaciju i upozoravanje na požare”. Tim povodom održana je prva video Press konferencija, na kojoj je Dragan Popović, predsednik Opštine Majdanpek, rekao da je prva faza projekta uspešno završena.\n“Pored novog vatrogasnog vozila za potrebe majdanpečke vatrogasne jedinice, vrednosti 148.500 evra, nabavljeno je i jedno terensko vozilo Lada Niva, za koju je izdvojeno 11.800 evra”, rekao je Popović.\nU narednih mesec-dva, kako se čulo, biće kupljena i dva kvada sa gusenicama ukupne vrednosti 27 hiljada evra i platforma za gašenje požara čija je cena 50 hiljada evra. Popović je, takođe, naglasio da će do završetka projekta, 30. avgusta, biti urađen i elaborat za zaštitu od požara, za šta će biti utrošeno 20 hiljada evra.\nTags: bugarska, Majdanpek, požar, prekogranicna saradnja, projekat, slivnica, vatrogasno vozilo\nPrevious Grejanje u skladu sa temperaturom vazduha\nNext U Boru 22 nova slučaja korone, ukupno 325


Narodna skupština Republike Srbije / Aktivnosti / Narodna skupština / Arhiva aktivnosti / Saziv od 3. juna 2016. / Zasedanja\nDrugo vanredno zasedanje Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je, na zahtev 152 narodna poslanika, Drugo vanredno zasedanje Narodne skupštine Republike Srbije u Jedanaestom sazivu za subotu, 24. jun 2017. godine, sa početkom u 10 časova.\nOsma posebna sednica Narodne skupštine Republike Srbije u 2017. godini\nČetvrtak, 15. jun 2017.\nOsma posebna sednica Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je Osmu posebnu sednicu Narodne skupštine Republike Srbije u Jedanaestom sazivu za četvrtak, 15. jun 2017. godine, sa početkom u 12.15 časova.\nSedma posebna sednica Narodne skupštine Republike Srbije u 2017. godini\nSreda, 31. maj 2017.\nSedma posebna sednica Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je Sedmu posebnu sednicu Narodne skupštine Republike Srbije u Jedanaestom sazivu, za sredu, 31. maj, sa početkom u 11 časova.\nPrvo redovno zasedanje Narodne skupštine Republike Srbije u 2017. godini\nPeta sednica Prvog redovnog zasedanja Narodne skupštine Republike Srbije u 2017. godini\nPredsednica Narodne skupštine Maja Gojković sazvala je Petu sednicu Prvog redovnog zasedanja Narodne skupštine Republike Srbije u 2017. godini za petak, 26. maj, sa početkom u 15,30 časova.\nČetvrtak, 18. maj 2017. u 18:14 časova\nČetvrtak, 11. maj 2017.\nTreća sednica Prvog redovnog zasedanja Narodne skupštine Republike Srbije u 2017. godini\nPredsednica Narodne skupštine Maja Gojković sazvala je Treću sednicu Prvog redovnog zasedanja Narodne skupštine Republike Srbije u 2017. godini za četvrtak, 11. maj, sa početkom u 10 časova.\nPetak, 21. april 2017.\nDruga sednica Prvog redovnog zasedanja Narodne skupštine Republike Srbije u 2017. godini\nPredsednica Narodne skupštine Maja Gojković sazvala je Drugu sednicu Prvog redovnog zasedanja Narodne skupštine Republike Srbije u 2017. godini za petak, 21. april, sa početkom u 10 časova.\nPetak, 3. mart 2017.\nŠesta posebna sednica Narodne skupštine Republike Srbije u 11. sazivu\nPredsednica Narodne skupštine Maja Gojković sazvala je Šestu posebnu sednicu Narodne skupštine Republike Srbije u 11. sazivu za petak, 3. mart, sa početkom u 11.30 časova.\nSreda, 1. mart 2017.\nPrva sednica Prvog redovnog zasedanja Narodne skupštine Republike Srbije u 2017. godini\nPredsednica Narodne skupštine Maja Gojković sazvala je Prvu sednicu Prvog redovnog zasedanja Narodne skupštine Republike Srbije u 2017. godini za sredu, 1. mart, sa početkom u 10.00 časova.\nDrugo redovno zasedanje Narodne skupštine Republike Srbije u 2016. godini\nSedma sednica Drugog redovnog zasedanja Narodne skupštine Republike Srbije u 2016. godini\nPredsednica Narodne skupštine Maja Gojković sazvala je Sedmu sednicu Drugog redovnog zasedanja Narodne skupštine Republike Srbije u 2016. godini za četvrtak, 22. decembar, sa početkom u 15 časova.\nUtorak, 20. decembar 2016.\nPeta posebna sednica Narodne skupštine Republike Srbije u 2016. godini\nPredsednica Narodne skupštine Maja Gojković sazvala je Petu posebnu sednicu Narodne skupštine Republike Srbije u 2016. godini za utorak, 20. decembar 2016. godine, sa početkom u 10.00 časova.\nPonedeljak, 12. decembar 2016.\nŠesta sednica Drugog redovnog zasedanja Narodne skupštine Republike Srbije u 2016. godini\nPredsednica Narodne skupštine Republike Srbije Maja Gojković sazvala je Šestu sednicu Drugog redovnog zasedanja za ponedeljak, 12. decembar, sa početkom u 10 časova.\nPonedeljak, 5. decembar 2016.\nČetvrta posebna sednica Narodne skupštine Republike Srbije u 2016. godini\nPredsednica Narodne skupštine Maja Gojković sazvala je Četvrtu posebnu sednicu Narodne skupštine Republike Srbije u 2016. godini za ponedeljak, 5. decembar 2016. godine, sa početkom u 14.00 časova.\nPeta sednica Drugog redovnog zasedanja Narodne skupštine Republike Srbije u 2016. godini\nPredsednica Narodne skupštine Maja Gojković sazvala je Petu sednicu Drugog redovnog zasedanja Narodne skupštine Republike Srbije u 2016. godini za nedelju, 4. decembar, sa početkom u 15.00 časova.\nUtorak, 15. novembar 2016.\nČetvrta sednica Drugog redovnog zasedanja Narodne skupštine Republike Srbije u 2016. godini\nPredsednica Narodne skupštine Maja Gojković sazvala je Četvrtu sednicu Drugog redovnog zasedanja Narodne skupštine Republike Srbije u 2016. godini za utorak, 15. novembar, sa početkom u 10.00 časova.\nSreda, 9. novembar 2016.\nTreća posebna sednica Narodne skupštine Republike Srbije u 2016. godini\nPredsednica Narodne skupštine Maja Gojković sazvala je Treću posebnu sednicu Narodne skupštine Republike Srbije u 2016. godini za sredu, 9. novembar 2016. godine, sa početkom u 10.00 časova.\nUtorak, 25. oktobar 2016.\nTreća sednica Drugog redovnog zasedanja Narodne skupštine Republike Srbije u 2016. godini\nPredsednica Narodne skupštine Maja Gojković sazvala je Treću sednicu Drugog redovnog zasedanja Narodne skupštine Republike Srbije u 2016. godini za utorak, 25. oktobar 2016. godine, sa početkom u 10.00 časova.\nUtorak, 11. oktobar 2016.\nDruga sednica Drugog redovnog zasedanja Narodne skupštine Republike Srbije u 2016. godini\nPredsednica Narodne skupštine Maja Gojković sazvala je Drugu sednicu Drugog redovnog zasedanja Narodne skupštine Republike Srbije u 2016. godini za utorak, 11. oktobar, sa početkom u 10 časova.\nUtorak, 4. oktobar 2016.\nPrva sednica Drugog redovnog zasedanja Narodne skupštine Republike Srbije u 2016. godini\nPredsednica Narodne skupštine Republike Srbije Maja Gojković sazvala je Prvu sednicu Drugog redovnog zasedanja Narodne skupštine Republike Srbije u 2016. godini, za utorak 4. oktobar 2016. godine, sa početkom u 10 časova.\nDruga posebna sednica Narodne skupštine Republike Srbije u 2016. godini\nPredsednica Narodne skupštine Maja Gojković sazvala je Drugu posebnu sednicu Narodne skupštine Republike Srbije u 2016. godini za utorak, 4. oktobar 2016. godine, sa početkom u 15.30 časova.


AFERE - Stranica 3 od 87 - Afera\nNeuspeh zemalja članica EU da se dogovore oko embarga na rusku naftu ukazuje na to da blok dostiže granice svoje sposobnosti da uvede finansijske sankcije Moskvi, rekao je diplomata EU za uticajni analitički portal Euroaktiv „Ako bi došlo do takvog nereda sa ruskom naftom, zamislite šta bi se desilo […]\nIndijska korporacija za naftu i prirodni gas (ONGC) razmatra kupovinu dodatnih udela u ruskim naftnim i gasnim poljima od zapadnih firmi koje planiraju da napuste zemlju, izvestio je u četvrtak Economic Times (ET), pozivajući se na ljude koji su upoznati sa tim Taj potez dolazi čak […]\nPolitiko: Kijev razočaran Amerikancima i Nemcima\nUkrajinski zvaničnici postaju sve više frustrirani neuspehom američke vlade da Kijevu isporuči raketne sisteme za višestruko lansiranje dugog dometa američke proizvodnje, piše Politiko Prema članku, citirajući tri neimenovana zvaničnika „upoznata sa ovim pitanjem“, iako Kijev već mesecima traži isporuku američkog raketnog sistema za višestruko lansiranje (MLRS), Bela kuća očigledno […]\nPUTIN RUŠI OVAJ SVETSKI POREDAK: Ruski proces jednostranog povlačenja iz više međunarodnih organizacija\n… uključujuću Svetsku trgovinsku organizaciju (STO) i Svetsku zdravstvenu organizaciju (SZO) Vlada Rusije počela je proces jednostranog povlačenja iz više međunarodnih organizacija, uključujuću Svetsku trgovinsku organizaciju (STO) i Svetsku zdravstvenu organizaciju (SZO), izjavio je danas zamenik predsednik državne Dume Pjotr Tolstoj. Ponovo ćemo razmotriti naše međunarodne obaveze i ugovore […]\nSledi drama: GASI LI VUČIĆ EU?\nPoznata je ona floskula: ko izađe poslednji, nek ugasi svetlo. Glomazan, neodrživ, nestabilan i nejedinstven aparat EU nalazi se negde u toj fazi, pitanje je samo čija će ruka dotaći prekidač. Možda je zato dobro što nam ne daju da budemo ni u predvorju, iako nas guraju da im […]\n„Sibirska zavisnost” matirala Ursulu fon der Lajen: Piše: Vladan Dinić “Vest dana glasi”: Ruska rublja na finansijskim berzama proglašena je za valutu s najboljim rezultatima ove godine! Sa porastom vrednosti od 21 odsto u odnosu na evro i 15 odsto prema američkom dolaru?! “Vest dana 2”: Brisel je “u […]


Harison Ford u petom i poslednjem filmu serijala o Indijani Džonsu\nSnimanje treba da počne na proleće 2021, a film treba da izađe u julu 2022. godine.\nGlumac Harison Ford (78) ponovo će staviti karakterističan šešir Indijane Džonsa u petom i poslednjem filmu u serijalu avantura neustrašivog arheologa koji se očekuje u bioskopima u 2022. godini, zvanično je objavio Dizni što je obradovalo danas hiljade obožavatelja na društvenim mrežama.\n„Mi smo u fazi pretprodukcije za novi i poslednji film o Indijani Džonsu i naravno Indi lično, Harison Ford vraća se da završi putovanje te legendarne ličnosti“, rekla je predsednica Lukasfilma Ketlin Kenedi na konferenciji koju je grupa Dizni juče organizovala za investitore.\nZa razliku od ranijih nastavaka serijala Stiven Spilberg koji je prvobitno predviđen za reditelja ali kasnije prebačen u produkciju neće biti više iza kamere. Njegovo mesto preuzeće Džejms Mengold (Logan, Le Man 66) koji će režirati peti deo filmskog serijala, rekla je Kenedi.\nHarison Ford, već poznat u to vreme interpretacijom Hana Soloa u Ratovima Zvezda, preuzeo je ulogu Indijane Džonsa u filmu „Otimači izgubljenog kovčega“, u režiji Stivena Spilberga.\nFilm je imao svetski uspeh i usledila su još dva u serijalu pođednako popularna, „Indijana Džons i ukleti Hram“ 1984. i „Indijana Džons i poslednji krstaški pohod“ 1989. sa pokojnim Šonom Konerijem u ulozi arheologovog oca.\nČetvrti nastavak „Indijana Džons i kraljevstvo kristalne lobanje“ i dalje sa Harisonom Fordom, 2008. godine imao je finansijski uspeh ali je hladno primljen od kritičara i dela obožavatelja.\nDizni je 2016. objavio nastavak i kraj avanture Indijane Džonsa sa izlaskom filma prvobitno predviđenog za 2019, ali je projekat kasnio zbog neslaganja producenata, scenarista i Stivena Spilberga i kasnije zbog pandemije kovida 19 koja je poremetila kalendar velikih holivudskih produkcija.


Grad Novi Pazar - Usvojene odluke o raspisivanju konkursa, planovi rada gradskih ustanova i Plan javnih nabavki za tekuću godinu\nUsvojene odluke o raspisivanju konkursa, planovi rada gradskih ustanova i Plan javnih nabavki za tekuću godinu\nPrva redovna sednica Gradskog veća Novog Pazara protekla je, prema rečima gradonačelnika Nihata Biševca, u znaku usvajanja bitnih odluka.\n„Jedna takva je i odluka o raspisivanju konkursa za sufinansiranje i finansiranje projektnih aktivnosti u oblasti socio- humanitarne delatnosti i udruženja građana koje se ovom delatnošću bave na teritoriji grada Novog Pazara. Grad je za konkretne aktivnosti iz budžeta izdvojio 43 milona dinara. Novi Pazar je prepoznatljiv po značajnim izdvajanjima za ovu oblast, ali želim da zahvalim svim organizacijama, jer i pored novca koji Grad ulaže, dosta toga realizuju i sopstvenim sredstvima, kako bi izašli u susret sugrađanima kada im je pomoć potrebna“, kazao je gradonačelnik Biševac.\nNa današnjoj sednici doneta je i odluka o raspisivanju konkursa za sufinansiranje i finansiranje projektnih aktivnosti u oblasti kulture.\n„Za ove namene izdvojili smo 4 miliona dinara, odnosno 500 hiljada dinara više nego u prethodnoj godini. Pozivam sva udruženja građana koja se ovim pitanjem bave da se jave na konkurs“, poručio je gradonačelnik Novog Pazara Nihat Biševac.\nNa prvoj redovnoj sednici Gradskog veća za ovu godinu, usvojeni su jednogodišnji planovi rada (2021.) svih ustanova čiji je osnivač Grad.\n„Planovi su prilagođeni akuelnoj situaciji. Usvojen je, pored planova rada i Plan javnih nabavki u 2021. godini. Budžet Grada je preko 3 milijarde dinara, kao i prethodne godine i nastojaćemo da realizujemo sve planirane aktivnosti“, zaključio je gradonačelnik.


Moja priča o Bariju - Zoran Kiki Lesendrić\nVeliki navijač Crvene zvezde i autor pesme „Nebo nek se otvori opet“, Zoran “Kiki” Lesendrić poznat je po odanosti našem klubu. Zvezdu je pratio od malih nogu, a jedne od najlepših trenutaka proveo je upravo na stadionu „Rajko Mitić“. Fenomenalnu karijeru frontmena grupe Piloti, pratili su sjajni uspesi Crvene zvezde, koju je istakao kao jednu od svojih najvećih ljubavi. Ovo je njegova priča o Bariju.\n- Utakmica iz Barija je sigurno jedna od najvažnijih za Crvenu zvezdu kao klub. Kada sam ja u pitanju, meč protiv Olimpika iz Marseja zauzima posebno mesto u mom srcu, ali tu su i neke druge utakmice koje su mi posebno drage, kada sam kao dete išao na sever – rekao je Kiki Lesendrić.\n- Neverovatna atmosfera je vladala tog 29. maja 1991. Nažalost nisam imao priliku da utakmicu gledam na stadionu „Sveti Nikola“, ali sam zajedno sa drugovima pratio svaki potez naših šampiona putem televizijskog prenosa. Navijali smo strasno i imali utisak da se nalazimo na stadionu. Bila je to jedna od najlepših utakmica koje sam ikada gledao.\nPrisetio se Kiki Lesendrić i trenutaka posle pobedonosnog penala čiji je strelac Darko Pančev, koji se na taj način zlatnim slovima upisao u istoriju Crvene zvezde.\n- Neposredno po završetku meča razmenio sam utiske sa Draganom Stojkovićem Piksijem, koji je imao tu nesreću da je napustio Crvenu zvezdu godinu dana pre najvećeg uspeha srpskog klupskog fudbala. Kao i meni i njemu je bilo izuzetno drago što je klub koji volimo ostvario nešto neverovatno. Kasnije sam se čuo i sa Dikom i kao i tad, i dan danas smo istog mišljenja da je ta utakmica nešto što će teško ponoviti bilo koja generacija.\nEkipa koju je sa klupe predvodio Ljupko Petrović imala je sjajne pojedince, međutim autor pesme „Nebo nek se otvori opet“ sa sigurnošću tvrdi da je timski duh bio presudan za osvajanje evropske titule.\n- Period osamdesetih i devedesetih godina pamtim po fenomenalnoj igri Crvene zvezde. Svi smo bili zvezdaši i dane smo provodili na Marakani. Kada bih morao da uzdvojim igrače koji su mi iz te generacije ostali u najboljem sećanju, onda su to svakako Dika Stojanović , Darko Pančev, ali i Binić koji je bio jedan od glavnih šrafova ekipe Ljupka Petrovića. Brzina koju je Dragiša Binić posedovao bila je neverovatna, odatle i nadimak koji ga je krasio „Bina turbina“. Sve lopte koje je dobijao od Dejana Savićevića uspevao je da pretvori u fenomenalne centaršuteve.\nKada je došlo do penala, Kiki Lesendrić i ekipa sa kojom je pratio utakmicu nisu imali dilemu da će Crvena zvezda po prvi put u svojoj istoriji osvojiti najveće priznanje u evropskom klupskom fudbalu.\n- Pre početka utakmice bio sam siguran da ćemo postati šampioni ukoliko ne primimo gol u regularnom delu utakmice. Ekipa sa kojom sam pratio meč bila je ubeđena da ukoliko dođe do penala da Crvena zvezda postaje prvak Evrope. Kako smo prognozirali, tako se i završilo, a sve ostalo je istorija – zaključio je Kiki Lesendrić.


Rusi bombarduju pred primirje u Siriji\nRuski bombarder u Latakiji (arhiva)\nDok se iščekuje početak prekida vatre u Siriji, ruska vojska nastavlja bombardovanja, kako Kremlj kaže “terorističkih organizacija”, dok se u izveštajima navodi da je Moskva nastavila napade na uporišta pobunjenika.\nPrimirje, koje je postignuto uz posredovanje Sjedinjenih Država i Rusije, trebalo bi da počne u ponoć po lokalnom vremenu u Damasku. Organizacija sirijske opozicije, Visoki komitet za pregovore, objavila je u svom izveštaju da se 97 grupa obavezalo da će poštovati prekid vatre.\nOpservatorija za ljudska prava sa sedištem u Londonu optužuje Rusiju da je pojačala napade na pobunjenike koji se bore protiv snaga Bašara al Asada. Bombardovanje je “intenzivnije nego obično”, navodi francuska novinska agencija. Među ciljevima su oblasti istočno o Damaska, severna provincija Homs i delovi Alepa.\nPortparol Kremlja, Dmitrij Peskov je rekao da su “ruske vojne snage svakako nastavile operacije u Siriji” protiv “terorističkih organizacija”, a zatim je doveo u pitanje kredibilitet posmatračke grupe.\nRuski predsednik Vladimir Putin takođe je danas rekao novinarima da Rusija planira da nastavi vazdušnu kampanju protiv Islamske države i drugih terorističkih grupa u Siriji povezanih sa al-Kaidom, poput al-Nusra fronta. Ruski lider je dodao da se sporazum Ujedinjenih nacija ne odnosi na grupe koje su Ujedinjene nacije označile kao terorističke organizacije. Islamska država i al-Nusra nisu deo dogovora o prekida vatre.\nSavet bezbednosti Ujedinjenih nacija trebalo bi kasnije danas da glasa o rezoluciji za prekid vatre, za koju se očekuje da bude usvojena.\nU nacrtu dokumenta se navodi da savet “zahteva” da primirje počne u petak u ponoć po lokalnom vremenu u Damasku. Strane koje su “prihvatile i obavezale se da deluju po uslovima o prekidu nasilja” su sada obavezne da ispune svoje obaveze, takođe piše u dokumentu u kojem se još jednom potvrđuje podrška političkim razgovorima pod pokroviteljstvom UN-a za završetak rata.\nU nacrtu rezolucije se sve strane pozivaju da “odmah” dozvole nesmetani i bezbedni ulazak humanitarnih radnika u sve delove Sirije.\nSpecijalni izaslani UN Stafan de Mistura obavestiće Savet bezbednosti u petak putem video linka iz Ženeve, o početku primirja i njegovim planovima za ponovni početak mirovnih pregovora.\nAmerički predsednik Barak Obama je istakao da će Sjedinjene Države učiniti sve što je u njihovoj moći da se sporazum održi. Okončanje konflikta u Siriji i Iraku je ključno za poraz terorističke mreže Islamske države, rekao je Obama ranije ove nedelje posle sastanka sa visokim bezbednosnim zvaničnicima u Stejt departmentu. Obama je saopštio da postoje indikacije da se priliv stranih boraca koji odlaze u Siriju smanjuje, te da je džihadistima sve teže da obnove svoje redove.\nRuski ministar spoljnih poslova Sergej Lavrov danas je u Moskvi bio domaćin sastanka Rusko-arapskog foruma za saradnju, gde je izneo uveravanja da će skup da se fokusira na pitanje okončanja konflikta u Siriji.\nLavrov smatra da uspeh prekida vatre zavisi delom i od koalicije koju predvode Sjedinjene Države, koja bi trebalo da se uzdrži od pominjanja “neke vrste plana B, o pripremanju kopnenih trupa, i od formiranja neke vrste beskorisne tampon zone”, prenela je agencija Frans pres.\nUkoliko Rusija i vlada u Siriji ne budu poštovali sporazum o prekidu vatre, američki šef diplomatije Džon Keri je aludirao da bi Vašington razmotrio “plan B”.\nLavrov je takođe izrazio zabrinutost povodom saopštenja glavne opozicione grupe u Siriji da će se pridržavati prekida vatre samo dve nedelje.


Foto: Aerodromponikve.rs / Promo\nDirektor ''Aerodroma Srbije'' Mihajlo Zdravković kaže da je uvođenje novih 12 linija značajno ne samo za Niš već za celu Jugoistočnu Srbiju i da pruža veliki potencijal za razvoj privrede i turizma.\n''Ovo nije samo niški aerodrom, već aerodrom svih građana južne i istočne Srbije. Uveliko se spremamo za jul i sprovodimo sve neophodne mere za uvođenje novih linija'', rekao je Zdravković za TV Prva.\nNa konstataciju da novi letovi nisu komercijalni i da ih subvencioniše Vlada Srbije i na pitanje kako će to uticati na dve ''lou kost'' kompanije koje lete sa niškog aerodroma, Zdravković je rekao da ne očekuje da će te kompanije biti ''proterane'', već da će se aviosaobraćaj u Nišu tek razvijati.\n''Vazdušni saobraćaj je sve obimniji i potreban je sve veći broj kompanija. Ima potencijala i za razvoj novih destinacija, očekujemo da će se razvijati i novi komercijalni letovi za Francusku, Španiju, Tursku, Rusiju i druge zemlje'', naveo je Zdravković.\nGovoreći o ulaganjima u niški aerodrom, Zdravković je podsetio da se trenutno radi na završetku sistema za bezbedno sletanje aviona - tzv. ALS sistemu i na projektno tehničkoj dokumentaciji za izgradnju nove zgrade, kao i da se priprema izgradnja novog tornja.\nDodao je da se očekuje da će do kraja juna biti završeni radovi na zgradi aerodroma ''Morava'' u Lađevcima kod Kraljeva i da će biti priveden kraju postupak sertifikacije tog aerodroma u Direktoratu civilnog vazduhoplovstva.\nJagodina gradi svoj aerodrom, i to po zahtevu stranih investitora\nVučić: Aerodrom "Lađevci" će biti otvoren kada se napravi "biznis kejs"\nI CRNA GORA daje AERODROME u Podgorici i Tivtu na KONCESIJU\nBELEX 15 ojačao, najtrgovanije akcije Aerodroma na berzi\nPEra A. linije do Grcke???


Од поноћи почиње пријава за 3.000 динара за вакцинисане\nHomeEkonomijaOd ponoći počinje prijava za 3.000 dinara za vakcinisane\n31/05/2021Redakcija BALKAN TVEkonomija, Vesti0\nPrijave građana koji su do 31. maja primili makar jednu dozu vakcine za pomoć od 3.000 dinara, počinje danas u ponoć, odnosno od 1. juna.\nZa pomoć se mogu prijaviti svi državljani Srbije stariji od 16 godina, koji su na teritoriji zemlje, zaključno s današnjim danom, primili makar jednu dozu vakcine, podseća ministar finansija Siniša Mali i dodaje da se prijave vrše preko sajta Uprave za trezor na adresi pmi.trezor.gov.rs.\n„Želja nam je da što pre razvijemo kolektivni imunitet i da što veći broj građana primi makar jednu dozu vakcine protiv kovida 19, upravo zbog toga smo izašli i sa ovim predlogom da nagradimo sve one koji su primili makar jednu vakcinu“, rekao je Mali Tanjugu.\n„Prošle nedelje smo isplatili pomoć za sve naše sugrađane koji žive na KiM, sada krećemo sa isplatom 3.000 dinara za vakcinisane“, naveo je Mali.\n„Svako obećanje ispunjavamo u dinar i u dan“, rekao je Mali.\nSrpska lista sa Palmerom o položaju Srba, SPC, bezbednosti…\n„Štadlerovi“ brzi vozovi za Srbiju biće najmoderniji u Evropi


Radio România Internaţional/ Društvo / Percepcije rumuna o klimatskim promenama\nPercepcije rumuna o klimatskim promenama\nGreta Thunberg (foto UN Photo/Cia PAK)\nŠvedska tinejdžerka Greta Thunberg je nedavno osnovala globalni pokret savesti o klimatskim i ekološkim pitanjima, „Fridays for Future”, koji ima već pristalice i u Rumuniji. Izmedju 20. i 27. septembra, više organizacija koje se bore za očuvanje čovekove okoline iniciralo je niz protesta i aktivnosti namenjenih da nadležnim vlastima privuku pažnju na nivo zagadjenja i njegove neosporne štetne efekte. Dogadjaji organizovani pod geslom „Fridays for Future” održani su i u Rumuniji u poslednjoj godini, u Bukureštu, u prvom redu, rekla nam je Madalina Skarlat, jedna od pokretača inicijative: “Posle Bukurešta, dogadjaji su organizovani i u drugim gradovima. Zajedno smo zamislili ovu kampaniju koja je trajala nedelju dana, krajem septembra meseca, kada se obeležava Nedelja klime i održava Samit OUN-a u Njujorku gde se nalaze i predstavnici Pokreta “Fridays for Future” koji pokušavaju da ubede svetske vlade da se svi nalazimo u hitnom klimatskom stanju i moraju usvojiti neophodne mere radi smanjenja efekata klimatskih promena.”\nPosle marša protesta u Bukureštu, u kojem je učestvovalo otprilike hiljadu mladih uzrasta od 16 i 17 godina, programirane su druge aktivnosti u više od 75 škola-partnera u protestu. Ove akcije nemaju velike srazmere, ali posredstvom njih učenici su informisani i mobilisani da doprinesu suzbijanju brzog klimatskog zagrevanja i povećanja nivoa zagadjenja. Sve polazi od ideje da važan je svaki lični doprinos, ako se on pridodaje drugima sličnim, rekla nam je Madalina Skarlat: “Svaka osoba može doprineti malim gestom, koji, ako se pridodaje opštim akcijama, može izazvati znatno poboljšanje. Činjenica da ne koristimo više toliko plastike, da imamo ličnu bocu, da voće i povrće koje kupujemo u pijaci ne stavljamo više u plastične kese već u one tekstilne koje imamo u kući, sve ove individualne akcije ako mogu ubediti i druge da postupaju na isti način, imaju na nivou zajednice veći efekat.”\nMedjutim, prema nedavnoj sondaži koja meri percepcije rumuna o klimatskim promenama i globalnom zagrevanju, o dogadjaju #fridaysforfuture čulo je samo 6% ispitanika, dok su dve trećine ispitanika čule o “Satu za našu planetu” i u ovoj akciji učestvovalo je 36 odsto njih. Čak više 73 odsto rumuna nije čulo o Pariskom Sporazumu. Sa druge strane, studija pokazuje da postoji posebna preokupacija za ekološka pitanja. 96% ispitanika izjavljuje da nije čulo o globalnom zagrevanju, a 86% učesnika u studiji smatra da je globalno zagrevanje veoma ozbiljni problem. Ovi podaci su ohrabrujući, posebno ako ih uporedimo sa onima iz sondaže koja je realizovana 2009. godine. Tada su klimatske promene zabrinjavale samo 16 odsto rumuna, dok sada 25 odsto njih smatra da, posle siromaštva, ovo je najveći problem čovečanstva. O uzrocima ove promene percepcije govorio nam je sociolog Dan Žurcan: “Mediatizacija ovog pitanja imala je efekte. Nije dovoljno imati političare koji govore o Pariskom Sporazumu, ubedljiviji su svi meteorološki dogadjaji koji su zabeleženi čak i u našoj zemlji, gde su samo 2019. godine bila dva mini-tornada koja su prouzrokovala materijalne štete, a 2018. godine se nešto slično dogodilo u Temišvaru. Jasno je da efekti klimatskih promena po male zajednice, uz medijatizaciju, izazivaju promene u ponašanju i na kognitivnom planu.”\nPrema istoj studiji, 75 odsto ispitanika je izjavilo da je zainteresovano kampanijama cišćenja/prikupljanja otpada, dok 86 odsto je posebno zainteresovano kampanijama pošumljenja. Medjutim, više ljudi učestvuje u akcijama prikupljanja otpada, nego u procesu pošumljenja i zato je potrebno napraviti razliku izmedju namere i prave akcije, izmedju želje gradjana i ostvarenja vlasti, smatra sociolog Dan Žurkan: “Najčešće odgovornost snose vlasti i firme koje se bave prikupljanjem otpada. Postoje i srećne situacije u kojima su lokalne vlasti stavile ljudima na raspolaganje džakove u raznim bojama za selektivno prikupljanje otpada, a ljudi su upravo to radili, što znači da postoji raspoloživost za ekološko ponašanje. Potrebno je samo da vlasti kreiraju adekvatan okvir za onakve akcije. Veoma važno je da je ova tema doprela do savesti društva, a ljudi govore o njoj.”\nUmesto zaključka moramo reči da pitanjem klimatskih promena nisu preokupirane samo vlasti i nekoliko naučnika, već se ova tema već nalazi na javnoj agendi stanovništva.


Izvor: Kragujevac.rs, 24.Apr.2017, 18:28\nU organizaciji Instituta za javno zdravlje u Centru za sport i rehabilitaciju osoba sa invaliditetom “Iskra“ - zadužbini Delta Fondacije, u Kragujevcu je organizovana manifestacija “Budi i ti promoter zdravlja“. Pored lokalne samouprave, manistaciju su podržali domovi zdravlja na teritoriji Šumadije, Zavod za hitnu medicinsku pomoć, Zavod za stomatologiju, Medinska škola “Sestre Ninković“ i drugi.\nGrad Kragujevac >> Pročitaj celu vest na sajtu Kragujevac.rs << je zahvalan Institutu za javno zdravlje i podržao je ovakvu aktivnost, istakla je Gordana Damnjanović član Gradskog veća za zdravstvenu i socijalnu zaštitu. Danas započinjemo jednu divnu priču, a svi vi koji pripadate sistemu zdravstvene, socijalne i obrazovne zaštite ili civilnom sektoru, doprineli ste da u našoj “Iskri“ zapalimo iskru za promociju zdravlja. Ako danas, u aprilu mesecu, kada se inače obeležava Svetski dan zdravlja, krenemo ovako ujedinjeni i svako doprinese promociji zdravlja, sigurna sam da ćemo učiniti veliki korak kada je u pitanju dobrobit naše zajednice. Nadam se, rekla je Gordana Damnjanović, da će ova manifestacija postati tradicija i da ćemo se naredne godine okupiti u još većem broju. Inače, kada su projekti i programsko finansiranje vezani za zdravstvo i socijalnu zaštitu u pitanju, ovo je godina kada lokalna samouprava s pravom može da kaže da je jedna od uspešnih godina zbog načina na koji se pruža podrška sistemu socijalne zaštite i civilnom sektoru, jer mi samo prepoznajemo one ideje koje su kvalitetne.\nU okviru manifestacije dr Ivana Simić - Vukomanović iz Instituta za javno zdravlje održala je predavanje o mentalnom zdravlju mladih na području Šumadije.\nTokom manifestacije na platou “Iskre“ predstavljeni su zdravstveno - vaspitni i promotvni sadržaji o najsavremenijim analizama za rano otkrivanje rizika bolesti imunskog sistema, skrinig na depresiju, određivanje nikotinske zavisnosti kod pušača, priprema zdravih obroka, promocija bezglutenske hrane i drugo.


srbijasport.net - Vesti - Futsal - Futsaleri iz dva Bečeja u ponedeljak izlaze na teren\nSreda, 28.07.2021 15:37\n31.10.2020 V. Jankov\nSava Vadaski je već godinama važna karika u bečejskom lancu uspeha\nFutsaleri iz dva Bečeja spuštaju zavesu na sedmo kolo drugoligaškog karavana. Novobečejska Tisa će imati neuporedivo lakši zadatak, jer u ponedeljak od 19 sati dočekuje poslednjeplasirani Forum iz Vršca. Istog dana dva sata kasnije Bečejci igraju derbi kola protiv trećeplasiranog eksprvoligaša Jastrebca iz Blaca.\n- Oprez nije na odmet. Imaju Vrščani bolji sastav od pozicije na tabeli. Međutim, mislim da sve zavisi od nas. Kad smo maksimalno posvećeni utakmici i kad smo kompletni, možemo ravnopravno da igramo sa svima. Ovaj drugi parametar ćemo, ako ne bude nekih povreda fudbalera na velikom terenu, ispuniti, a za drugi ćemo videti na parketu, jasan je trener Novobečejaca Ivan Blažin.\nSa tri nova boda, Tisa bi ostala u „gornjem domu“, a ako Bečejci pobede Jastrebac usamili bi se na trećem mestu. Novobečejci su nedavno, uslovno rečeno, igrali za Bečejce, jer su sa tada vodećim Lozničanima remizirali (8:8) i omogućili komšijama da se vrate na vrh tabele. Sada je vreme da im najbliži rival vrati, ali ne istom merom, već pobedom.\n- Samo nas pobeda vraća na prvo mesto, jer su Lozničani već odigrali svoju utakmicu u Beogradu protiv Banjice i pobedili sa 5:3. Imaju utakmicu i dva boda više, pa su nam potrebna tri boda. Učinićemo sve da do njih stignemo u kvalitetnoj igri, ne napušta optimisam golmana Bečejaca Savu Vadaskog.\nVoljom žreba, Bečejce iz utakmice u utakmicu čekaju sve veći izazovi. Posle Jastrebca, sledi gostovanje u Loznici i derbi polusezone protiv najljućeg rivala za čelnu poziciju na tabeli.


ZNACI ZODIJAKA KOJI ĆE U APRILU PLIVATI U NOVCU: Konačno stiže nagrada za sav uložen trud! – SIA\nZNACI ZODIJAKA KOJI ĆE U APRILU PLIVATI U NOVCU: Konačno stiže nagrada za sav uložen trud!\nMark Vilijams, čuveni britanski astrolog, otkriva da će tri znaka Zodijaka ovog proleća osetiti pravo finansijsko blagostanje.\nOdređenim horoskopskim znacima novac stiže kao nagrada za sav uložen trud na poslu, dok će neki novac zaraditi pokretanjem sopstvenog biznisa.\nKoja tri znaka Zodijaka očekuje sjajan mesec kada je reč o finansijama, pogledajte u nastavku…\nStrelčevima se otvara mogućnost da dobiju povećanje plate. Neki će dobiti priliku i za honorarni posao, čime će poboljšati svoje finansije. Pojedinim predstavnicima ovog znaka Zodijaka, kojim vlada Jupiter, planeta sreće i blagostanja, otvara se mogućnost za poslove sa inostrantsvom, koji mogu da im omoguće ozbiljan priliv novca.\nJarčevima je ovo jedan od najboljih preioda u ovoj godini. Imaju sve šanse da napreduju u karijeri, a to će im doneti i poboljšanje funansija. Ako su aplicirali za vodeće pozicije u timu, ostvariće svoje ambicije, a to će im doneti i dodatni novac kroz platu.\nOvog proleća, naročito u aprilu i maju, trud dece Saturna, koji su uporni i vredni radnici, biće posebno vrednovan i nagrađen. Jarčeve očekuje lep period i mnogo životnih radosti.\nI pored toga što ne spadaju u horoskopke znakove koji su materijalisti i koji umeju da štede, Vodolije ovog proleća čeka pravo materijalno blagostanje.\nPred njima se otvaraju prilike da završe neke davno započete projekte koji će im doneti i materijalnu satisfakciju, a ukoliko razmišljaju da pokrenu svoj privatni posao, pravi je trenutak za tako nešto, jer će im sve što započnu u aprilu i maju doneti veliku finansijsku dobit. Ovaj znak Zodijaka može slobodno da se upusti i u razne poslovne rizike, jer je sreća na njihovoj strani.\nPrethodna vest: ISTRAŽUJEMO: Zašto Zdravko Ponoš krije od javnosti „dolazeću“ prvu damu Srbije?\nSledeća vest: ISTRAGA: Načelnika policije Bašića ubila narko-mafija?


Na dve naftne platforme u Meksičkom zalivu obustavljena proizvodnja\nNa dve naftne platforme u Meksičkom zalivu obustavljena je proizvodnja, dok je na trećoj evakuisano osoblje iz predostrožnosti, saopštile su danas američke vlasti koje se bore protiv naftne mrlje na obalama Luizijane. Još se tačno ne znaju uzroci obustave proizvodnje na tim platformama.\nAmerički predsednik Barak Obama (Barack) posetiće zonu naftne mrlje u Meksičkom zalivu u narednih 48 sati, saopštila je danas Bela kuća.\nAmerička vojska uputila je sinoć opremu i avione s hemijskim sredstvima na obalu Luizijane, gde se nalazi velika naftna mrlja i gde je zbog toga proglašeno vanredno stanje.\nNafta iz velike naftne mrlje u Meksičkom zalivu počela je u petak da zapljuskuje obale države Luizijana preteći okolini, a američki predsednik Barak Obama pozvao je na "temeljitu analizu" nesreće.\nU vode Meksičkog zaliva dnevno ističe više od više od 800 hiljada litara nafte na mestu gde je prošle nedelje eksplodirala i potonula naftna platforma "Britiš petroleuma".


Zeleni razgovori : Klimatska akcija i COP 26 | Млади Истраживачи Србије\nTrenutno: Zeleni razgovori : Klimatska akcija i COP 26\nZeleni razgovori : Klimatska akcija i COP 26\nMladi istraživači Srbije Izmenjeno:05 Nov 21\nU okviru 12. izdanja Green Fest-a, međunarodnog festivala zelene kulture biće organizovana panel diskusija na temu: Klimatska akcija i COP26.\nDiskusija je zakazana za ponedeljak 8. novembar sa početkom u 19h a možete je pratiti preko ovog linka. Organizuje se u vreme održavanja 26. po redu samita Ujedinjenih nacija o promeni klime u Glazgovu na kojem se razgovara o tome kako sprečiti i zaustaviti posledice klimatskih promena. Pred svim državama sveta je zadatak da postave još ambicioznije ciljeve u smanjenju emisija gasova sa efektom staklene bašte i ulože dodatne napore ka dekarbonizaciji elektroenergetskog i industrijskog sektora.\nPričaćemo o tome kakve su nam šanse da se izborimo sa klimatskom krizom i obezbedimo održivu i niskougljeničnu budućnost. Mirjana Jovanović, programska menadžerka u Beogradskoj otvorenoj školi, vodiće razgovor na ovu važnu temu sa:\n– Antoanom Avinjonom, programskim menadžerom za životnu sredinu i borbu protiv klimatskih promena Delegacije EU u Srbiji\n– Aleksandarom Macurom, programskim direktorom RES Fondacije\n– Nemanjom Milovićem, osnivačem i urednikom portala Klima101\n– dr Anom Vuković Vimić, docentom na Poljoprivrednom fakultetu Univerziteta u Beogradu.\nZeleni razgovori su tematske diskusije koje se organizuju u okviru projekta “Zeleni inkubator” koji Beogradska otvorena škola sprovodi u partnerstvu sa Mladim istraživačima Srbije i Inženjerima zaštite životne sredine uz podršku Evropske unije.


Planinari na Gledićkim planinama - Vesti : KGinfo - Kragujevac na dlanu - Sve o Kragujevcu\n» Planinari na Gledićkim planinama\nKragujevačko Planinarsko društvo "Žeželj" organizovalo je Svetosavski pohod severnim obroncima Gledićkih planina. U toj, tradicionalnoj, akciji učestvovalo je preko 50 planinara. Većina učesnika Svetosavskog pohoda okupila se kod Vodojaže, odakle se, preko Trešnjevaka, uputila uz visove ka Adžinim Livadama obeleženom planinskom stazom. Istovremeno, manja grupa, uglavnom starijih planinara, ka planinarskom domu, otišla je nešto lakšim i kraćim putem.\nBez obzira na putanju, svi učesnici Svetosavskog pohoda, koji nekoliko poslednjih godina organizuje Planinarsko društvo "Žeželj", okupili su se u toplom ambijentu doma "Dr Sonja Perišić" u selu Adžine Livade.\nSvetosavski pohod organizuje se u čast osnivača samostalne srpske crkve i znak sećanja na njegov uspon na vrh Atosa 1187. godine. Članovi Planinarskog društva "Žeželj", pored sopstvenih akcija u okolini grada i na planinama širom Srbije, rado učestvuju u pohodima koje organizuju drugi planinarski klubovi u zemlji, ali i inostranstvu.


Agenciji za restituciju u Novom Sadu stiglo 230 zahtjeva\n05.04.2012 19:43 | Agencije\nNovi Sad - Novosadskoj kancelariji Agencije za restituciju do sada je predato 230 zahtjeva građana koji traže povrat imovine.\nPredmet vraćanja odnosno obeštećenja je imovina oduzeta na teritoriji Srbije primjenom propisa o agrarnoj reformi, nacionalizaciji, sekvestraciji i na osnovu akata o podržavljenju poslije 9. marta 1945. godine.\nDirektor Agencije Strahinja Sekulić je najavio da će Agencija pružiti podršku i u dijelu posla koji se odnosi na podnošenje zahtjeva, popunjavanje obrazaca i prikupljanje dokumenata neophodnih svima koji budu podnosili zahtjeve za restituciju.\n- Prostorije novosadske jedinice Agencije smeštene su u Master centru Novosadskog sajma i obezbeđeni su svi neophodni uslovi za početak rada - rekao je Sekulić i dodao da će 12 zaposlenih već sljedeće sedmice početi redovne poslove.\nPredsjednik Vlade Vojvodine Bojan Pajtić rekao je da Pokrajina daje snažnu podršku radu područne jedinice Agencije za restituciju, jer u narednim godinama njenim angažmanom treba da bude ispravljena višedecenijska nepravda prema onim porodicama i građanima kojima je imovina oduzeta četrdesetih godina prošlog vijeka.\n- Pravda je epitet koji najbolje definiše proces restitucije i obeštećenja, ali on će istovremeno biti snažan signal poslovnim partnerima, investitorima i čitavom poslovnom svetu, kao potvrda činjenice da je u našoj zemlji poštuje privatna svojina i da je imovina sigurna - rekao je Pajtić.\nOn je ocijenio da će obeštećeni vlasnici oduzete imovine, posebno poljoprivrednici, biti poslovno uspešniji i efikasniji nego što je to bila država kao vlasnik i upravljač.\nZakonom o vraćanju oduzete imovine i obeštećenju, poslovi vezani za tu problematiku povjereni su Agenciji za restituciju koja ima sjedište u Beogradu i područne jedinice u Novom Sadu, Kragujevcu i Nišu.


MyCity » Mobilni telefoni -> Android » Google Play Store za Android od danas u novom dizajnu\nPoslao: 10 Apr 2013 08:51\n5Ovo se svidja korisnicima: mcrule, nemanja066, nikola990, vasa.93, klodovik\nCitat:Sa samo nekoliko meseci pre Google I/O, gde bi kompanija trebalo da objavi novu verziju Android operativnog sistema (Key Lime Pie), izgleda da je jedan deo nove platforme upravo procureo online. Ovde govorimo o Google Play Store 4.0 aplikaciji za koju se izveštači nadaju da bi mogla biti objavljena u narednih nekoliko nedelja. Sajtovi Droid-Life i AndroidPolice su imali sreće da osiguraju kopiju Google Play Store 4.0, ali im nije dozvoljeno da ga distribuiraju. Na prvi pogled, korisnički interfejs novog Google Play Storea je potpuno redizajniran, gde je sve sada veće uključujući i slike, fontove i drugo. Sajt Droid-Life je snimio i preview predstojećeg Google Play Store 4.0 te ga možete pogledati u prilogu.\nNapisano: 10 Apr 2013 8:57\nCitat:Google je danas zvanično počeo sa implementacijom novog dizajna u svoj Play Store za Android uređaje, a apdejt verzije 4.0.25 donosi jednostavniji i čistiji izgled. Google Play sada koristi sistem kartica za predlaganje sadržaja i aplikacija koje bi korisnik mogao da preuzme. Sadržaj sa sličnom tematikom je grupisan na istom mestu, pa je i navigacija lakša, a pojednostavljena je i kupovina. Novi Google Play Store će dobiti vlasnici uređaja sa Android 2.2 (Froyo) ili boljim verzijama operativnog sistema, s tim što bi potpuni prelazak na novu verziju Google Play prodavnice mogao potrajati nekoliko nedelja za korisnike širom sveta.\nNeoficijelno, novu aplikaciju mozete preuzeti sa ovog linka --> http://forum.xda-developers.com/showthread.php?t=2227787\nJa sam instalirao i mogu reci da nije nista posebno, cak mi se vise svidjao prethodni dizajn, jer je bilo mnogo vise izrazenijih aplikacija. Sada je font povecan, i nema vise kako vidim Staff Picks.\nIzgleda da za Srbiju nema Music, Movies, Books, Magazines kategorija...ili je potrebno povezati racun, nemam pojma.\nDopuna: 10 Apr 2013 9:00\nPoslao: 10 Apr 2013 10:00\n2Ovo se svidja korisnicima: ThePhilosopher, akuci\nZa naše područje (gde nema mogućnosti kupovine aplikacija i svega ostalog) ova verzija je korak unazad jer je šuplja i prazna...Ali sa svim mogućnostima izgleda pristojno.\nZa 320x480 je svakako nezgodno, vise mi se dopadalo u jednom redu po 2 stavke, ali dobro, videcu kako ce biti na nesto vecoj rezoluciji na G300, mada cu tamo cekati zvanicni update da dodje preko telefona.


Dušan Savić - Blic Online\nSuper deka: Dušan Savić uživa sa svojim unucima\nNekadašnji velikan srpskog fudbala danas slobodno vreme provodi u druženju sa unucima.\nMega proslava Duleta Savića: 60 prijatelja za 60. rođendan\nVujadin i Uroš Savić, sinovi fudbalske legende, dosetili su se da bi uz pomoć Duletovog brata blizanca Dragana, i snahe Mirke, mogli da mu prirede rođendansko veče koje će pamtiti.\nOvaj mladić iz Vršca tvrdi da Albanci obožavaju Srbe\nDušan Savić, običan momak iz Vršca, doneo je odluku za koju tvrdi da mu je bila najbolja u životu. Za nju su mu mnogi govorili: "Šta ti to treba u životu", ali on je istrajao i nikada se nije pokajao. Upisao je albanski jezik, bio blažen među ženama, a sada tvrdi da nas Albanci prosto obožavaju, piše list "24 sata".\nMirka Vasiljević o porodici: Sin će nam biti fudbaler\nMlada glumica uživa u trećoj trudnoći, a ujedno brine i o naslednicima. Stariji sin Andrej (3) nasledio je talenat za sport od oca Vujadina (24), kao i od dede, legendarnog fudbalera Dušana Savića.\nTrudna Mirka Vasiljević uživa sa svekrom i svekrvom\nGlumica u Budvi provodi vreme sa Vujadinovim roditeljima, koji joj pomažu oko bebe i starijeg sina.\nDule Savić: Presrećan sam što ženim sinove\nSlavni fudbaler Dušan Savić kaže za S media portal da je veoma srećan što priprema čak dva svadbena veselja za svoje sinove. Stariji Uroš će se oženiti u avgustu, a mlađi Vujadin će sačekati, jer ima obaveze još par meseci...\nDušan Savčić: Tukao sam se sa Fajnsom\nSrpska kinematografija raspolaže sa svega pet pravih kaskadera, a jedan od njih je Dušan Savčić, koji je trenutno angažovan na snimanju novog filma Lika Besona u Beogradu. Dule kaskader, kako ovog korpulentnog momka zovu, imao je rolu i u važnoj sceni u „Koriolanu“ Ralfa Fajnsa, za koga kaže da je veliki profesionalac.


Otkud Džaferovićevoj penzionerki 13.578 KM za donaciju SDA! – Magazin Plus\nHome/Politika/BiH/Otkud Džaferovićevoj penzionerki 13.578 KM za donaciju SDA!\nFINANSIRANJE STRANAKA Šta je pokazao izvještaj CIK-a\nOd ukupno 1,2 miliona donacija prikazano da je na račun Centrale SDA leglo 886.539 KM od 251 osobe, a samo članovi porodice Džaferović dali 40.515\nStranka demokratske akcije (SDA) u 2018. godini inkasirala je ukupno 1,2 miliona KM donacija od fizičkih lica, privatnih firmi i članova te stranke, a od tog iznosa tačno 886.539,04 KM uplaćeno je direktno Centrali SDA.\nSin, brat, zet\nKako se saznaje iz finansijskog izvještaja Centralne izborne komisije (CIK) BiH o ovogodišnjem finansiranju političkih partija, sačinjenom na osnovu podataka koje su stranke dostavile CIK-u, među velikim pojedinačnim donatorima bili su članovi uže porodice Šefika Džaferovića, bošnjačkog člana Predsjedništva BiH.\nOni su na račun Centrale SDA uplatili tačno 40.515 KM. Ovaj podatak posebno je zanimljiv ako se prisjetimo kako je Džaferović za posljednje 22 godine budžetskih privilegija koje je imao primajući plaću u vladajućim strukturama, a najduže u parlamentarnim klupama, postao i jedan od prvaka nepotizma. Već je poznata računica da oko 167.000 KM budžetskog novca mjesečno prime svi zaposleni Džaferovićevi najbliži, ali i oni malo dalji članovi familije (sestrići, bratići, tazbina…).\nU uplatama Centrali SDA od ukupno 251 fizičkog lica prednjači Džaferovićeva supruga Vildana (porodično Čampara), koja je do njegove kandidature za člana Predsjedništva radila u Uredu za reviziju institucija BiH, a onda je otišla u penziju. I iako, dakle, penzionerka, podaci CIK-a pokazuju da je ona uplatila 13.578,40 KM, što je najveća pojedinačna donacija stranci.\nSin Jasmin, bivši kantonalni tužilac, a sada advokat, donirao je 9.700 KM, a Džaferovićev brat Ejub Džaferović, bivši dekan, a sada redovni profesor na Mašinskom fakultetu u Sarajevu, dao je 9.730 KM.\nSam Šefik Džaferović stranku je „pogurao“ sa 7.537,47 KM, dok je Zihnet Muhić, njegov bivši šef kabineta u Parlamentu BiH i zet od amidže, uplatio 9.700 maraka.\nDirektori i ambasadori\nOsim članova Džaferovićeve porodice, još se zanimljivih imena nalazi na spisku donatora, među kojima ima i direktora državnih kompanija. Tako se kao finansijer SDA sa 10.000 KM pojavljuje direktor „BH Pošte“ Mirsad Mujić.\nIsti iznos uplatili su i Nudžeim Rečica, zamjenik direktora BHANSA-e, ali i Tahir Lendo, premijer SBK Kantona, te Ahmed Čorbo i Nermin Hodžić.\nTakođer, 10.000 KM uplatili su i Salkan Merdžanić, bivši načelnik općine Fojnica, Asim Mekić, načelnik Busovače, te Amir Osmanović i Kenela Zuko.\nGeneralni direktor „Elektroprivrede BiH“ (EPBiH) Bajazit Jašarević uplatio je 3.637 KM, dok je Admir Andelija, izvršni direktor za distribuciju EPBiH, donirao 2.000 maraka.\nMeđu donatorima je i novi v. d. direktora „BH Telecoma“ Sedin Kahriman s uplaćenih 1.567 KM, dok je izvršna direktorica u toj firmi Alma Čolo dala 5.000. Senija Bubić, izvršna direktorica u Razvojnoj banci FBiH, donirala je 5.823 KM, a Zijad Krnjić, direktor Zavoda PIO/MIO, 2.000 maraka.\nSadik Ahmetović: Otkud ja na spisku donatora\nSa spiska donatora SDA posebnu pažnju privlači ime Sadika Ahmetovića, već odavno bivšeg člana te stranke i danas jednog od njenih najvećih kritičara, koji se nakon napuštanja SDA priključio Nezavisnom bloku Senada Šepića. Na naš upit otkud njegovo ime uz koje stoji da je ove godine za SDA dao 1.528 KM, izjavio je da je to smiješno i da mu uopće nije jasno otkud on na spisku donatora.\nTigar uplatio 138 KM\nZanimljiv podatak iz izvještaja je i onaj da je Hamdija Abdić Tigar, poslijeratni biznismen iz Bihaća, Općinskoj organizaciji SDA Bihać uplatio cijelih – 138 KM.\nBiznismen i predsjednik: Mali donatori\nNovac stranci uplatio je i lider SDA Bakir Izetbegović, kako piše, ukupno 1.964,62 KM.\nSafet Softić dao je, navodno, 5.000 KM, Hazim Rančić 6.618, Asim Sarajlić 1.510 KM, Salko Bukvarević 4.722, Elvira Dilberović 893,93 KM. Premijer Fadil Novalić, kako piše, donirao je 2.039,10, a Šemsudin Dedić 887 KM, dok je gradonačelnik Sarajeva Abdulah Skaka izdvojio 3.000 KM.\nZašto (nj)je za raspad Jugoslavije 'krivo selo'


Koha: Odluka Hotijeve vlade o ograničenju kretanja neustavna, ali je treba poštovati ⋆ Balkan PlusBalkan Plus\n06.07.2020 u 22:08\n“To su proizvoljne odluke koje se donose kršeći Ustav Kosova, ali ponavljam da građani moraju poštovati te mere, ne zbog Vlade Kosova, već zbog sopstvene bezbednosti i bezbednosti porodice i prijatelja”, ukazao je Miftaraj.\n“Ova odluka je više neustavna od prethodnih odluka bivše vlade, jer je veoma nejasna. Ne odnosi se na konkretnu zakonsku odredbu i nema dovoljnu pravnu osnovu za način na koji je ograničena. Međutim, ako je niko ne ospori na Ustavnom sudu, takva odluka ostaje na snazi. Ako je poslanici ili bilo ko ospori, Ustavni sud će tu meru proglasiti neustavnom”, ukazao je Paljuši.\n“Vlada u okviru zakona koji postoji u četiri opštine u kojima ima nejveći broj zaraženih osoba, napravila je određena ograničenja koja je preuzela u skladu sa zakonom. Međutim, na Kosovu nema policijskog časa, već postoji ograničenje kretanja u četiri opštine … Na sledećem sastanku vlade, za koji verujem da će biti održan u četvrtak, mi ćemo se baviti Zakonom o pandemiji”, dodao je Tahiri.


Telefon: +32 2 707 79 81\n14. septembar 2021. godine - Selaković: Partnerska saradnja Srbije i NATO\n15. novembar 2021. godine - Srbija odgovoran i pouzdan partner NATO\n12. oktobar 2021. godine - Selaković: Beograd je u poslednja dva dana bio centar sveta\n11. oktobar 2021. godine – Sastanak na visokom nivou posvećen obeležavanju 60. godišnjice Pokreta nesvrstanih zemalja\n15. septembar 2021. godine - Obeležavanje Dana srpskog jedinstva, slobode i nacionalne zastave\n22. jul 2021. godine - Predsednik Vučić: Odlučili smo - naš cilј je EU, ali je Kina važan partner\n20. jul 2021. godine Srbija ostvarila veliki uspeh u oblasti digitalizacije\n17. maj 2021. godine - Predsednik Vučić sastao se sa generalnim sekretarom NATO\n22. april 2021. godine - Predsednik Vučić razgovarao putem video linka sa predstavnicima Atlantskog saveta\nSastanak Ambasadora B. Filipovića i brig.generala P. Bandića sa predsedavajućim Vojnog komiteta NATO vazduhoplovnim maršalom Stjuartom Pinčom\nVirtualni brifing za zvaničnike visokog ranga Republike Srbije\nMitropolit zagrebačko-lјublјanski Porfirije izabran za Patrijarha srpskog\nAmbasador Branimir Filipović se sastao sa pomoćnikom generalnog sekretara NATO za javnu diplomatiju\nAmbasador Branimir Filipović se sastao sa zamenikom generalnog sekretara NATO\nSastanak sa komandantom Komande združenih snaga NATO\n31.12.2020. Novogodišnja video-čestitka Ministarstva spoljnih poslova Republike Srbije\nAmbasador Branimir Filipović predao akreditivna pisma generalnom sekretaru NATO\nSastanak ambasadora Filipovića sa zamenikom pomoćnika generalnog sekretara NATO\nBrošura "Vodič kroz mere podrške razvoju inovativne privrede"\nPoseta delegacije Narodne skupštine Republike Srbije sedištu NATO\nUsvojen novi IPAP između Republike Srbije i NATO\nNaučna saradnja sa NATO\nJubilarni 100. „Rose-Roth“ seminar - Parlamentarna skupština (PA) NATO-a\nAmbasador primio polaznike 8. klase Visokih studija bezbednosti i odbrane\nUčešće ambasadora M. Udovičkog na obeležavanju 60. godina NATO programa SPS\nSastanak SEEGROUP u Briselu posvećen vežbi „Srbija 2018“\nDelegacija SEEGROUP posetila Republiku Srbiju\nUspešno održana međunarodna terenska vežba upravljanja posledicama vanrednih situacija „SRBIJA 2018“\nObaveštavaju se birači koji imaju boravište u inostranstvu da preko diplomatsko-konzularnog predstavništva Republike Srbije, najkasnije pet dana pre dana zaključenja jedinstvenog biračkog spiska (25. decembar 2021. godine), mogu podneti zahtev da se u jedinstveni birački spisak upiše podatak da će na predstojećem republičkom referendumu glasati u inostranstvu.\nZahtev za upis u jedinstveni birački spisak podatka o tome da će birač glasati u inostranstvu obavezno mora da sadrži sledeće podatke: ime, prezime i ime jednog roditelja birača; jedinstveni matični broj birača; opštinu, odnosno grad i adresu prebivališta birača u zemlji, kao i podatke o opštini, odnosno gradu i adresi boravišta u inostranstvu prema kojoj će birač glasati na predstojećem republičkom referendumu i potpis podnosioca zahteva.\nPo donošenju rešenja o određivanju biračkih mesta od strane nadležne izborne komisije za glasanje na republičkom referendumu, nadležna opštinska, odnosno gradska uprava donosi rešenje o upisivanju podatka da će birač na republičkom referendumu glasati prema mestu boravišta u inostranstvu i biračko mesto na kome će glasati, odnosno rešenje da nisu ispunjeni uslovi da će birač na izborima glasati prema mestu boravišta u inostranstvu.\nNakon donošenja rešenja da će birač na predstojećem republičkom referendumu glasati prema mestu boravišta u inostranstvu i upisu tog podatka u jedinstveni birački spisak, birač se ne upisuje u izvod iz jedinstvenog biračkog spiska po mestu prebivališta u zemlji, odnosno upisuje se u izvod iz jedinstvenog biračkog spiska prema mestu boravišta u inostranstvu.\nUvid u jedinstveni birački spisak može se izvršiti elektronskim putem, unošenjem podatka o jedinstvenom matičnom broju građana i registarskom broju lične karte, na zvaničnoj internet stranici Ministarstva državne uprave i lokalne samouprave – https://upit.birackispisak.gov.rs/\nMinistarstvo spoljnih poslova poziva državljane Republike Srbije koji žele da iskoriste svoje glasačko pravo u inostranstvu da se obrate najbližem diplomatsko-konzularnom predstavništvu Republike Srbije. Lista diplomatsko-konzularnih predstavništava Republike Srbije se može naći ovde - https://www.mfa.gov.rs/predstavnistva/predstavnistva-srbije-u-svetu.\nPredsednica Vlade Republike Srbije Ana Brnabić izjavila je danas da naša zemlja ne teži članstvu u NATO, ali da nastoji da održi dijalog i saradnju, naglasivši da Srbija posebno ceni stav te organizacije o punom poštovanju naše vojne neutralnosti.\nBrnabić je, na otvaranju 101. Rouz-Rot seminara Parlamentarne skupštine NATO „Evroatlantske integracije, partnerstvo za mir i dalji koraci u suočavanju sa preostalim izazovima na Zapadnom Balkanu“ u Skupštini Srbije, ukazala na to da Srbija gradi poziciju odgovornog i pouzdanog partnera NATO.\nOna je ocenila da je saradnja naše zemlje i te alijanse u proteklom periodu bila dobra, i navela da je Srbija u saradnji sa NATO uspešno realizovala više od 40 projekata.\nPremijerka je istakla da je posebno zadovoljna implementacijom projekta koji je usmeren na novu generaciju baterija zasnovanih na ugljeniku, koje neće sadržati litijum.\nPredsednica Vlade je, govoreći o regionalnoj saradnji, naglasila da su mir i bezbednost u regionu osnovni uslov za napredak svake zemlje, ali i za čitav region.\nBilo kakva nestabilnost u bilo kom delu utiče na čitav region, rekla je Brnabić i dodala da Srbija ceni svoje susede i da dosledno poštuje politiku nemešanja u unutrašnja pitanja susednih zemalja.\nOna je ocenila da Inicijativa „Otvoreni Balkan“ predstavlja šansu za region u vidu jačanja infrastrukture, slobode kretanja ljudi, robe, kapitala i usluga, ali i napomenula da ta inicijativa nije zamena za evrointegracije.\nPremijerka je uputila poziv svima na Balkanu koji nisu pristupili „Otvorenom Balkanu“, uključujući i Prištinu, da se pridruže, napomenuvši da je taj poziv stalno otvoren i da će građani zemalja regiona imati neverovatno velike koristi od ove inicijative.\nBrnabić je naglasila da Srbija pruža punu podršku Severnoj Makedoniji i Albaniji za dobijanje datuma za početak pregovora sa Evropskom unijom jer su to više nego zaslužile.\nMi u razgovorima sa partnerima iz EU uvek ističemo da je u interesu prosperiteta regiona da ove države što pre dobiju datum za početak pregovora, ali, takođe, izuzetno je važno da EU radi sa Bosnom i Hercegovinom na tome da ni oni ne budu zapostavljeni, rekla je ona.\nPremijerka je, govoreći o stanju na Kosovu i Metohiji, predočila da se Srbi u pokrajini svakodnevno suočavaju sa bezbednosnim rizicima, a da je od početka ove godine zabeleženo 115 etnički motivisanih napada i devet upada specijalnih policijskih jedinica na sever Kosmeta.\nPredsednica Vlade je istakla da je posebno poražavajuća činjenica da su Visoki Dečani svrstani među sedam najugroženijih lokaliteta kulturnog nasleđa Evrope.\nOna je naglasila da u Prištini nije videla spremnost za dijalog, o čemu govori sve veći broj napada na Srbe i to što Priština neće da ispuni Briselski sporazum.\nNerazumno je očekivati da idemo u pregovore oko nekog drugog sporazuma, a da Priština nije ispunila Briselski, nakon toliko godina od potpisavanja, ocenila je predsednica Vlade.\nPremijerka je navela da Srbija ima nerešena pitanja iz prošlosti, ali da je usmerena na budućnost i na održavanje mira.


Preduzetnici traže izuzimanje obrazovanja iz obavezne fiskalizacije | Nova Ekonomija\nPreduzetnici traže izuzimanje obrazovanja iz obavezne fiskalizacije\nUdruženje Zaštitnik preduzetnika i privrednika Srbije uputilo je zahtev Ministarstvu finansija da se šifra delatnosti 85.5 (Ostalo obrazovanje), koja se odnosi na edukacije kao što su škole jezika, veb dizajna ili glume, izuzme od obaveze korišćenja fiskalnog uređaja, kao što je to učinjeno sa ostalim delatnostima iz oblasti sa šifrom 85 koja se odnosi na obrazovanje.\nPrema navodima ovog udruženja uvođenje fiskalnih uređaja ovu vrsti delatnosti je besmisleno zato što se uplate već vrše virmanski uplatnicama, mBankingom i eBankingom.\n"Edukacije se često održavaju kod korisnika na raznim lokacijama, a zbog korone se često prelazi na onlajn platforme, bez fizičkog kontakta sa korisnicima. Takođe prihoduje se svega devet do deset meseci zbog školskih raspusta", na,vodi se u saopštenju.\nPredstavnicima udruženja problem predstavlja i izdavanje fiskalnog računa u momentu koji se ne poklapa sa momentom prijema uplate, što uvodi u prekršaj i pravnu nesigurnost.\n"Može se dogoditi da uplata legne preko računa danas u 10 časova, a da bude evidentirana sutradan kad se vidi na izvodu i time izlaže privrednika visokim kaznama".\nMnogi privrednici iz ove delatnosti obavestili su udruženje Zaštitnik preduzetnika i privrednika Srbije da će biti primorani da zatvore svoje legalno registrovane škole kao i da će preći na crno tržište.\nIz udruženja apeluju da je za dobar privredni ambijent potrebno da obaveze i nameti budu logični i racionalni.\nNovim Zakonom o fiskalizaciji predviđeno je da obavezu izdavanja fiskalnih računa ima i ova šifra delatnosti koja obuhvata opšte i stručno obrazovanje kao i obučavanje za obavljanje bilo kog zanimanja, bavljenje bilo kojim hobijem ili služi u svrhe samousavršavanja.


Ja u oluji sastav- Nevreme, doživio sam nevreme SASTAV\nSastavi » Iz srpskog jezika » Ja u oluji sastav\nSastav na temu JA U OLUJI. Pošto smo imali zahtev da napišemo ovu temu mi to moramo i ispoštovati jer mi smo ljudi o reči. Pročitajte lični utisak iz oluje, izmenite rod, ako je potrebno, imena ako je potrebno i imate savršen rad. Pored ovog sastava kod nas možete naći još mnogo sastava koji će vam profesori zadavati u školi. Jedino na našem sajtu su pokrivene one teme koje tražite. I pored tih sastava svakodnevno dodajemo još mnogo novih radova koji se rade po planu i programu u osnovnim i srednjim školama.\nJA U OLUJI\nOvaj sastav vam može koristiti i na slične teme kao što su Nevreme, Doživeo sam nevreme ili neka od sličnih tema koja variraju od profesora do profesora. To su iste teme sa varijacijama u naslovima i zato je ovaj pismeni rad dobar za sve te teme. Ukoliko vam se svidio ovaj rad lajkujte šerujte i radite sve što se radi sa stvarima koje vam se sviđaju na netu. Obavezno ostavite komentar ako želite da napišemo neku drugu temu za vas.\n« Esej o djelu Galeb Dzonatana Livingston\nTeme iz srpskog jezika za 6. razred osnovne škole »


Obeležena godišnjica početka Drugog svetskog rata | SerbianForum\nObeležena godišnjica početka Drugog svetskog rata\n01.09.2009. 09:08 - 12:43\nPolaganjem venaca ispred spomen ploče Jugoslovensko-poljskoj ligi danas je u Beogradu obeležena 70. godišnjica izbijanja Drugog svetskog rata.\nVence na spomen-ploču položili su državni sekretar u Ministarstvu rada i socijalne politike Zoran Martinović, gradonačelnik Beograda Dragan Đilas i otpravnik poslova ambasade Poljske u Srbiji Pavel Červinjski.\nČervinjski je podsetio da je u Uzun Mirkovoj ulici u Beogradu delovao Centar u okviru Jugoslovensko-poljske lige koji je pomagao poljskim izbeglicama da se prebace u Francusku i na Bliski istok, u periodu od 1939. do 1941. godine. On je rekao da je srpski narod, i pored pritisaka nemačkog izaslanika u Beogradu i nacističkih tajnih službi, Poljacima pružao podršku i finansijsku pomoć i dodao da je godišnjica napada Nemačke na Poljsku prilika na podsećanje na bliske veze dva naroda.\n"Naša je dužnost da te događaje ne zaboravimo, pogotovo sada kada se u Evropi uzdižu pokreti i organizacije koji veličaju totalitarne režime, a u predstonicama nekih država, koje snose odgovornost za tragediju od pre 70 godina, postoje pokušaji da se falsifikuje istorija i opravadaju zločinci", istakao je Červinjski.\nĐilas je rekao da se među narodima koji su najviše nastradali u Drugom svetskom ratu poljski i srpski narod i da se ne smeju zaboraviti ljudi koji su dve godine pomagali Poljacima da se spasu i prebace na druge teritorije, jer su mnogi od njih stradali, a među njima i Milan Popović koji je vodio taj centar.\n"Prijateljstrvo koje je tada postojalao između poljskog i srpskog naroda razvija se i dalje", istakao je Đilas.\nNakon što je pala odbrana Poljske, granice sa Rumunijom i Mađarskom počele su da prelaze hiljade poljskih izbeglica - civila i pripadnika vojnih jedinica evakuisanih s fronta, koji su bez ikakvih sredstava za život, bez pasoša i isprava, hteli da stignu do savezničke Francuske, preko Jugoslavije i Italije. Aktivisti predratne Jugoslovensko-poljske lige osnovali su Centar za pružanje pomoći poljskim izbeglicama u Beogradu, koji je bio je otvoren 24 sata dnevno.\nDrugi svetski rat počeo je 1. septembra, napadom fašističke Nemačke na Poljsku, Jugoslavija je napadnuta 6. aprila 1941. godine, a rat je okončan 9. maja 1945. bezuslovnom kapitulacijim Trećeg rajha.


GRADONAČELNIK NOVOG SADA NA GENERALNOJ SKUPŠTINI KONFERENCIJE EVROPSKIH CRKAVA – BALKAN TV NOVI SAD\nHomeVestiGRADONAČELNIK NOVOG SADA NA GENERALNOJ SKUPŠTINI KONFERENCIJE EVROPSKIH CRKAVA\nGeneralna skupština Konferencije evropskih Crkava, sa višpe od 500 učesnika, počela je 31. maja i trajaće do 6. juna u Novom Sadu. Konferencija evropskih crkava predstavlja međunarodnu organizaciju koja posreduje u međureligijskom dijalogu i zastupa interese Crkava pred međunarodnim institucijama kao što su Evropska Komisija i Evropski Parlament. Navedeno Udruženje broji 114 Pravoslavnih, Protestantskih, Anglikanskih i Starokatoličkih Crkava iz svih zemalja Evrope, kao i još četrdeset nacionalnih saveta Crkava i organizacija u partnerstvu. Srpska Pravoslavna Crkva je članica ove međunarodne organizacije, koja je osnovana 1959. godine i ima kancelarije u Briselu i Strazburu. Među temama Generalne skupštine u Novom Sadu su budućnost Evropske unije i uloga crkava u njoj, ali i pitanje migracija. U okviru plenuma u Kongresnoj dvorani Master centra, prisutnima se obratio gradonačelnik Novog Sada Miloš Vučević.\n„Velika je čast što je Novi Sad, sedište Eparhije bačke i brojnih drugih hrišćanskih zajednica, izabran da bude simbol mira i izgradnje novih veza između Balkana i ostatka Evrope, i da iz njega budu poslate poruke zajedničke budućnosti, i uverenje da smo spremni da jedinstveno odgovorimo na sve izazove čovečanstva koji su pred nama. Novi Sad je uvek bio mesto susreta, razumevanja i dijaloga između različitih vera i kultura. Kroz istoriju, prepliću se i pobede i stradanja, ali ovaj grad je uvek bio otvorenog srca, svojevrsan most koji nas povezuje u svim našim različitostima. Novi Sad je danas i jedno od najvećih gradilišta u ovom delu Evrope. Radimo i ne odustajemo, jer smo ujedinjeni u želji da naš grad stalno napreduje, da izrasta u moderan evropski centar, da bude što veća kuća brojnih naroda i religija, različitih jezika i kultura koje neguju suživot u razumevanju i saradnji, povezani čvrstom željom da zajedno gradimo budućnost, ali nezaboravljajući sopstveni identitet“ – naglasio je gradonačelnik Miloš Vučević.\nProgram Konferencije podrazumeva i tri tematska dana: Dan posvećen Svedočenju svoje vere, Dan posvećen Gostoljublju kao hrišćanskoj vrlini, a u svetlu aktuelne migrantske krize u Evropi, i Dan posvećen pravičnosti i tome koliko je ona prisutna u Evropi i njenim institucijama. Takođe, crkvene dobrotvorne organizacije iz celog sveta imaju priliku da predstave svoje polje delovanja i dosadašnja postignuća. Od srpskih verskih ustanova, u velikoj dvorani Master centra, 4. i 5. juna, izložbeni štand će imati Zemlja živih, Fond Vladika Platon Atanacković, Privrednik, Ekumenska humanitarna organizacija i Biblijski institut.


Maksimalna dnevna temperatura kretaće se od dva do sedam, na jugu do 11, a na planinama i u mestima sa maglom oko nule, pokazuje analiza Hidrometeorološkog zavoda RS, piše Srpskainfo.\nSutra ujutru biće oblačno sa kišom, u južnim predelima lokalno i obilnija kiša, na istoku suvo i oblačno. Tokom dana kiša će zahvatiti većinu predela.\nU višim predelima i na planinama kiša će uz zahlađenje preći u sneg, a ponegde je moguća susnežica i u nižim predelima. Vetar slab do umeren južni, poslepodne uz promenu smera na severozapadni. Minimalna temperatura od jedan do sedam, u višim predelima od minus dva stepena. Maksimalna temperatura vazduha od četiri do 10 stepeni, na jugu do 12, a u višim predelima od jedan stepen.\nFoto: Uroš Šušak / RAS Srbija\nU ponedeljak ujutru i tokom dana oblačno i nešto hladnije, na jugu kiša lokalno i obilnija dok je na severu ponegde moguća koja kap kiše. Na jugoistoku u višim predelima i na planinama sa snegom, uz porast snežnog pokrivača.\nMinimalna temperatura biće od minus dva do dva stepena, na jugu do pet, a u višim predelima od minus pet stepeni. Maksimalna temperatura od jedan do pet stepeni, na jugu do devet, a u višim predelima od minus dva stepena.\nU utorak ujutru očekuje nas oblačno i hladno, na istoku mjestimično sa snegom. Tokom dana umereno do pretežno oblačno, uz postepeno razvedravanje i pojavu sunčanih perioda. U višim predelima i na planinama na istoku i dalje ponegde uz slab sneg.\nMinimalna temperatura od minus pet do minus jedan stepen, na jugu do tri, a u višim predelima od minus osam stepeni. Maksimalna temperatura od minus jedan do četiri stepena, na jugu do osam, a u višim predelima od minus četiri.


Odgađanje lokalnih izbora ne znači i pomjeranje izborne kampanje - Vijesti | Radio Televizija Budva - Budva Crna Gora\nOdgađanje termina održavanja lokalnih izbora ne znači i pomjeranje izborne kampanje, koja je započela kada su donesene prvobitne odluke o raspisivanju izbora, saopštila je Agencija za sprečavanje korupcije (ASK).\nIz ASK-a su kazali da su se, povodom odluka predsjednika Crne Gore o izmjenama odluka o raspisivanju lokalnih izbora, kod obveznika Zakona o finansiranju političkih subjekata i izbornih kampanja pojavile nedoumice o statusu njihovih obaveza.\nKako su naveli, shodno članu 2 Zakona, izborna kampanja traje od dana raspisivanja izbora do proglašenja konačnih rezultata.\n„Na osnovu toga, Agencija obavještava da odgađanje termina održavanja lokalnih izbora ne znači i pomjeranje izborne kampanje, koja je započela datumima kada su donesene prvobitne odluke, odnosno 12. marta, 2, 6, 13. i 20. aprila, kao i 4. maja“, precizirali su iz ASK-a.\nTo, kako su naglasili, znači da i dalje važe obaveze, zabrane i ograničenja za organe vlasti, odnosno obaveze i zabrane za političke subjekte koji će učestvovati na izborima.


Fijat 500L sa sedam sedišta od maja | Ritam Grada - vesti Kragujevac\n- Tanjug - Feb 18, 2013\nPrototip modela “fijat” 500 L sa sedam sedišta predstavljen premijeru Ivici Dačiću i ministru finansija i privrede Mlađanu Dinkiću. Serijska proizvodnja novog modela počinje u maju, istakao ministar finansija.\nPremijer Ivica Dačić i Mlađan Dinkić, ministar finansija i privrede posetili su fabriku Fijat automobili Srbija u Kragujevcu, gde im je predstavljen prototip modela Fijat 500L u verziji sa sedam sedišta.\nDačić je izjavio da je fabrika automobila Fijat u Kragujevcu najveći izvoznik iz Srbije i najavio da će u aprilu, tokom posete Rusiji, razgovarati o mogućnostima da se Fijatovi automobili na tom tržištu prodaju bez carine.\n“Rusija to nikome nije dozvolila. U aprilu idem u Rusku Federaciju i razgovaraćemo i o tim pitanjima, pored pitanja strateškog partnerstva”, rekao je Dačić posle obilaska fabrike.\nUkazujući da je Srbija vlasnik jedne trećine fabrike, premijer je naglasio da je uspeh Fijata uspeh Srbije. Prema njegovim rečima, ukoliko se bude išlo po planu može se očekivati da Fijat bude najbolji posao u narednim decenijama.\nDinkić je rekao danas da će kompanija Fijat automobili Srbija u Kragujevcu u maju početi serijsku proizvodnju modela 500 L sa sedam sedišta, a prodaja će krenuti na leto.\nDinkić je posle obilaska fabrike rekao da će ova fabrika u Kragujevcu zaposliti još nekoliko stotina novih radnika.\nDinkić je naveo i da se razmišlja o tome da se model 500L, koji je sada skup za sprsko tržiste, ponudi kupcima u našoj zemlji po specijalnim popustima.\nOn je napomenuo i da će ove godine jedna petina srpskog izvoza ići iz FAS-a, i da je ta kompanija ispunila sve obaveze.


Slobodan Vasković - Sa druge strane...: Negirajući sukob sa MUP-om, Lepir potvrdio rat sa MUP-om\nNegirajući sukob sa MUP-om, Lepir potvrdio rat sa MUP-om\nŽelimir Lepir, Glavni okružni tužilac, izdao je saopštenje u kojem je pokušao demantovati da postoji sukob između banjalučkog Okružnog tužilaštva i MUP RS oko “slučaja Koprena” (vidi dodatak), da bi u istom tom saopštenju Lepir potvrdio da taj rat postoji.\nRadi objektivnog informisanja javnosti obavještavamo građane Republike Srpske i BiH, da Okružno javno tužilaštvo Banjaluka nije u nikakvom sukobu sa policijom Republike Srpske i da su to slobodne interpretacije novinara ili nekih rukovodilaca MUP-a Republike Srpske, koji su se oglašavali u medijima, povodom ovog predmeta”, naveo je Lepir u saopštenju.\nPa šta je sa tim “nekim rukovodiocima MUP.a RS” i otkud njihove “slobodne interpretacije”, ako sukoba nema; Otkud uopšte bilo kakve interpretacije iz MUP RS o radu Tužilaštva, to bi trebalo da objasni Lepir, kao i šta je Tužilaštvo preduzelo da MUP RS izvršava njegove Naredbe?!\nNaravno, trebalo je da pojasni i šta je Tužilaštvo preduzelo protiv “nekih pripadnika MUP RS” koji su odbili/odbijaju da izvrše Naredbe Tužilaštva.\nLepir i u nastavku saopštenja posrće glavom do crne zemlje, upinjući se da dokaže kako\nsukoba Tužilaštva i MUP-a nema, pri tom taj rat potvrđujući bez ostatka.\n“Međutim, ni građani, ni pripadnici MUP-a Republike Srpske nisu nikada komentarisali odluke tužilaštva na televiziji i radiju, u novinama ili portalima a naročito nisu sebi dozvoljavali da vrše analizu prikupljenih dokaza, da iznose svoje mišljenje o njima i da na kraju saopštavaju da je odluka tužilaštva nezakonita i slično.\nOvakav neprofesionalan odnos pojedinih policijskih službenika MUP-a Republike Srpske prema jednoj, nadasve, ispravnoj i zakonitoj odluci tužioca, može da stvori utisak kod građana da se policija i tužilaštvo sukobljavaju, a što naprosto nije tačno”, naveo je Lepir.\nOtkud sad “neprofesionalan odnos pojedinih policijskih službenika MUP RS”, kada je, prema Lepiru, sve u najboljem redu?!\nNikako ne ide jedno s drugim i nije ovdje riječ o bilo kakvim “slobodnim interpretacijama novinara” već notornim činjenicama da pripadnici MUP RS odbijaju da izvrše naređenja Tužilaštva, a da, zauzvrat, Tužiklaštvo protiv njih nije pokrenulo istragu, da ih čak moli "da shvate i prihvate da se istrage okončavaju u predmetu, a ne u medijima".\nJadan li je Lepir, koji je, između ostalog, prihvatio brojne falsifikate MUP RS, sračunate kako bi se prikrilo ubistvo Davida Dragičevića, a ubice ostale na slobodi.\nOčito je da ni Tužilaštvo ni MUP RS ne rade svoj posao; Da su ga radili poodavno bi iza rešetaka bile brojne ubice, narkodileri i drugi kriminalci, umjesto što žare i pale po banjalučkim ulicama.\nLepir je, svojim saopštenjem, samo uspio potvrditi da u takozvanim pravosudnopolicijskim krugovima vlada prava anarhija i haos i da se MUP RS stavio iznad Tužilaštva, što je mimo zakona, ali je na djelu.


Od ilegalnog ulaska odvraćeno 725 migranata - infoBirač\nPripadnici Granične policije BiH, u saradnji sa Ministarstvom unutrašnjih poslova Republike Srpske, u julu su na području Zvornika, Bratunca i Srebrenice, uspjeli da od ilegalnog ulaska odvrate 725 lica, dok su u graničnom pojasu pronađena 63 migranta, rečeno je danas u Jedinici granične policije Zvornik. Pronađeni migranti su predati Terenskoj kancelariji za poslove sa strancima u Bijeljini na dalju proceduru.\nKomandir Jedinice granične policije Zvornik Miralem Imamović rekao je novinarima da je u julu dšlo do povećanja priliva migranata u pokušaju ilegalnog prelaska granice, koji je skoro duplo veći u odnosu na juni.\n„Najugroženije područje sa najviše pokušaja ilegalnog prelaska granice je na području Zvornika, tačnije od Karakajskog polja do Pilice“, rekao je Imamović i dodao da Jedinica granične policije Zvornik, u saradnji sa MUP-om Republike Srpske, svakodnevno preduzima mjere u cilju njihovog odvraćanja od prelaska granice.\nJedinca granične policije Zvornik često preduzima mjere u cilju spašavanja i sprečavanja migranata da ilegalno pređu Dirnu.\n„Česte su situacije da pronađemo migrante koji se zadrže na nekoj riječnoj adi ili im se prevrne čamac, a dešavalo se da spašavamo po desetak migranata od utapanja“, rekao je Imamović.\nPodsjetivši da su nedavno dva migranta pokušala da preplivaju Drinu kod Zvornika i da su ih pripadnici Jedinice granične policje spasli, Imamović je rekao da se ta lica prevezu do Doma zdravlja Zvornik radi ukazivanja ljekarske pomoći, a nakon toga, prema proceduri, predaju se Terenskoj kancelariji za poslove sa strancima u Bijeljini.\nLica koja pokušavaju da ilegalno pređu granicu uglavnom su afro-azijskog porijkla i dolaze iz Maroka, Tunisa, Libije, Bangladeša, Somalije, Pakistana, Avganistana, Sirije, Iraka i drugih zemalja.\nBrojni gosti u Zvorniku tokom „Zvorničkog ljeta“\nOsam novih slučajeva zaraze u Zvorniku


Deo pothodnika na Terazijama, Foto Z. Jovanović\nZamenik gradonačelnika Goran Vesić najavio je da će rekonstrukcija ovih prolaza započeti u ponedeljak, a da će do kraja godine biti "utegnuta" sva tri u centru Beograda.\nU planu je da se srede prolazi kod hotela "Balkan", Igumanove i palate "Albanija", a nakon toga ovi prostori redovno će se održavati.\n- Rekonstrukcija će obuhvatiti zamenu nadstrešnica koje su u veoma lošem stanju - rekao je zamenik gradonačelnika Goran Vesić.\n- Biće sređene i pokretne stepenice, očišćeni grafiti, zamenjen svaki kamen koji je polomljen proteklih decenija, postavljena nova LED rasveta i kamere.\n"Novosti" su prošle nedelje pisale i o prolazu kod Vukovog spomenika koji je u izuzetno lošem stanju. Građani su ovu rutu "izbrisali" sa mape, jer je ova prečica postala javni toalet, pokretne stepenice su zarđale, a voda se sliva sa plafona. Za ovaj prolaz nadležno je preduzeće "Infrastruktura železnice Srbije", ali od njih "Novosti" veoma dugo očekuju odgovor.\nLetos su, na radost građana, rekonstruisani podzemni prolazi u Bulevaru vojvode Mišića kod Beogradskog sajma. Tokom ovih radova sanirane su zidne i plafonske obloge, stepenišna gazišta, rasveta i popravljene su slivničke rešetke. I tada su sređene nadstrešnice i očišćeni grafiti.\nIŠARANI ZIDOVI NAKON SREĐIVANJA\nNESAVESNIM građanima prošle godine bio je potreban samo jedan dan da unište čiste bele zidove u pothodnicima kod TC "Ušće" i u Ulici Jurija Gagarina. Na ovim lokacijama grafiti su osvanuli dan nakon završetka radova. Iako veliki broj građana često negoduje zbog neuglednih prolaza, nesavesni ipak ne dozvoljavaju da ove lokacije ostanu čiste i uredne.\nOBEZBEĐENJE U PODZEMNIM PROLAZIMA: Posle rekonstrukcije pothodnika, više neće biti prokišnjavanja ni nažvrljanih grafita\n06. 11. 2021. u 08:51\nGoran Vesić Terazije Podzemni prolazi Beograd vesti


Sep 13, 2016 LG, LG OLED, LG Srbija\nPremium OLED televizori, koje je kompanija LG Electronics (LG) predstavila ove godine svetskoj javnosti, konačno su stigli u Srbiju. Modeli OLED E6, C6 i B6 predstavljeni su u okviru manifestacije „24 sata elegancije“, događaja koji okuplja veliki broj eminentnih gostiju iz inostranstva, kao i Beograđane koji vole eleganciju i luksuz. Beograd je po šesti put zaredom bio domaćin ove manifestacije, u okviru koje su posetioci imali priliku da vide retke, kolekcionarske primerke oldtajmera, kao i prestižne brendove iz različitih industrija, koji su sinonim za vrhunski kvalitet i tradiciju. Remek-dela kompanije LG, svojim elegantnim dizajnom i vrhunskim kvalitetom slike, koji ih čine prefinjenim i premium uređajima, savršeno su se uklopili u koncept događaja, prezentujući posetiocima potpuno novo i prestižno iskustvo gledanja televizije.\nInače, sva četiri modela pružaju korisnicima iskustvo čistog zvuka, zahvaljujući izuzetnom audio sistemu sa ugrađenim zvučnicima, izuzev modela G6, čiji su zvučnici izdvojeni. G6 je dostupan sa dijagonalama od 77 i 65 inča, dok E6 poseduje dijagonale od 65 i 55 inča i oba modela imaju ravan ekran. B6 i C6 izgledaju vrlo elegantno zahvaljujući prozirnom vratu postolja koji čini da ekran izgleda kao da lebdi iznad podloge. Model B6, poput prethodna dva, odlikuje ravan ekran, dok je C6 jedini među ova četiri uređaja koji poseduje zakrivljeni ekran.\nSva četiri televizora podržavaju napredne HDR 10 i Dolby Vision™ tehnologije slike, koje pružaju izvanredno osvetljenje, izražavajući tako širi raspon živopisnih i jarkih boja i čineći sliku realističnijom nego ikada ranije. Jedinstvena mogućnost LG OLED televizora da prikažu savršenu crnu boju u kombinaciji sa HDR tehnologijom korisnicima donosi realističnu sliku, jer oživljava svaki detalj izgubljen tokom prenosa na ekran, što čini OLED televizore idealnim za emitovanje HDR sadržaja. Takođe, HDR je savršen u kombinaciji sa OLED televizorima zbog Pixel Dimming tehnologije, kao i mogućnosti da se osvetljenje podešava piksel po piksel, što ove modele trenutno čini jedinim na tržištu koji nude ovakve performanse. Audio sistem razvijen je u saradnji sa kompanijom Harman/Kardon, čime je postignut vrhunski performans na polju zvuka. Takođe, svi modeli koriste najnoviji webOS operativni sistem, pa se putem wi-fi mreže lako povezuju sa bilo kojim smart uređajem u kući.\n„Nakon brojnih pohvala i nagrada širom sveta, budućnost televizije konačno je doživela svoju premijeru u Srbiji u vidu tri remek-dela tehnologije. Zahvaljujući ovim premium uređajima, domaći ljubitelji kvalitetne slike imali su priliku da uživaju u nestvarno jasnim bojama i detaljima kakve samo OLED tehnologija može da pruži“, rekao je Youngnam Roh, predsednik regionalnog predstavništva kompanije LG Electronics.


Junkerovi izabranici na popravnom | Republika Srpska\nNaslovna Svijet Junkerovi izabranici na popravnom\nJunkerovi izabranici na popravnom\nBRISELOD STALNOG DOPISNIKA MOGUĆI članovi Junkerove komisije doživljavaju teška iskušenja.\nViše predloženih komesara nisu svojim istupanjima zadovoljili evroposlanike, pa su morali na popravni. u ponedeljak popodne je kroz unakrsnu paljbu prolazila i Slovenka Alenka Bratušek, kojoj je dodeljen portfelj energetske unije, uz funkciju potpredsednice budućeg sastava EK, a na čije samokandidovanje postoje ozbiljne primedbe.\nDo sada, najgore je prošao Britanac Džonatan Hil, koji bi trebalo da vodi resor finansijske stabilnosti i usluga i unije tržišta kapitala.\nOn je morao ponovo na audijenciju, a zamera mu se da je praktično produžena ruka londonskog Sitija, što, s obzirom na evropski cilj da se antiliberalnim manirom povrate politika zapošljavanja i privredni rast, neki ironično porede s „puštanjem lisice u kokošarnik.“ Francuzu Pjeru Moskovisiju, predloženom za komesara za ekonomske i finansijske poslove, poreze i carinsku uniju, praktično se zamera – nacionalnost.\nNaime, mnogi konzervativci ne mogu da shvate kako jedan bivši ministar finansija Francuske, koji nije svoju zemlju uspeo da izvede iz ekonomske krize, to isto može da učini s Evropom? On je bio u obavezi da dostavi dodatne pisane odgovore evroparlamentarcima, baš kao i Španac iz narodnjačkog bloka Miguel Arijas Kanjete, određen da prati resor klimatskog delovanja i energije, zbog uske povezanosti njegovog privatnog biznisa s ovom sferom.\nDodatni odgovori su se tražili i od Mađara Tibora Navračiča, predloženog za komesara za obrazovanje, kulturu, omladinu i građanstvo, zbog njegovih previše liberalnih stavova kao bivšeg ministra pravde u vladi Viktora Orbana i od Čehinje Vere Jurove, koja nije zadovoljila u domenu pravde, potrošača i rodne ravnopravnosti.


Na gradskom sajtu navodi se da je reč o rekonstrukciji, adaptaciji, sanaciji ili investicionom održavanju školskih objekata.\nU osnovnoj školi "Jovan Jovanović Zmaj", u zrenjaninskom naselju "Šumica" u toku su obimni zanatski radovi na zameni kompletne stolarije i ugraduje se 144 novih prozora i pet ulaznih vrata.\nGrad je ove školske godine sredstvima u iznosu od 1,4 miliona dinara finansirao i radove na sanaciji kompletnog sprata - potkrovlja u Ekonomsko-trgovinskoj školi "Jovan Trajković".\nRadovi su izvedeni u četiri ucionice, jednom kabinetu i hodniku, a obuhvatili su sanaciju plafona, uz izolaciju i spuštanje plafona, zamenu električnih instalacija i rasvete.\nTehnička škola u Zrenjaninu bogatija je za motorno vozilo - automobil marke "dačija sandero" i to kao novo nastavno sredstvo s obzirom da se tu školuju kadrovi za zanimanja u oblasti saobraćaja.\nU dečjem vrtiću pri melenačkoj osnovnoj školi "Dr Boško Vrebalov" izvršena je zamena dva dotrajala gasna kotla za nove, sa zidnim izvodom, čime su znatno poboljšani uslovi boravka za više od sto mališana iz najvećeg naseljenog mesta na gradskoj teritoriji.\nPokrajinska vlada je na osnovu konkursa Pokrajinskog sekretarijata za obrazovanje, propise, upravu i nacionalne manjine - nacionalne zajednice pre nekoliko dana opredelila 11,7 miliona dinara za finansiranje i sufinansiranje rekonstrukcije, adaptacije, sanacije i investiciono održavanje objekata tri osnovne i dve srednje škole na teritoriji Grada Zrenjanina.\nNajviše sredstava, 3,1 milion dinara, dobila je EGŠ "Nikola Tesla", za radove na fasadi dela zgrade škole, dok će Srednja poljoprivredna škola, sredstvima u iznosu od 2,9 miliona dinara izvršiti adaptaciju dela školske zgrade.\nOsnovna škola "Slavko Rodić" u Lazarevu dobila je tri miliona dinara za finansiranje tekućeg održavanja sanitarnih čvorova, OŠ "Sonja Marinković" iskoristiće 1,8 miliona dinara za zamenu prozora, u okviru druge faze investicionog održavanja, dok je OŠ "Servo Mihalj" opredeljeno 860.000 dinara za održavanje objekta sportske sale.


Film Maratonci trče počasni krug (1982)\nMaratonci trče počasni krug je kultni film Slobodana Šijana iz 1982. godine. Često je ocenjivan kao najbolji (ili jedan od najboljih) srpskih fimova. Citati iz filma su prepoznatljivi i odomaćeni u svakodnevnom govoru.\nRadnja je smeštena 1935. godine, posle atentata na kralja Aleksandra u Marseju, u maloj srpskoj palanci. Porodica Topalović ima pet generacija muškaraca, koji se bave prodajom pogrebne opreme i grobarskim poslom i svađaju oko nasledstva upravo preminulog Pantelije Topalovića, osnivača porodične pogrebne firme. Najmlađi član, Mirko (Bogdan Diklić) porodice ima namere da ostavi porodični posao i da se bavi nečim „časnijim“; takođe, želeo bi da se venča sa Kristinom (Jelisaveta Seka Sablić), koja ga ne voli. Njen otac, Bili Piton (Zoran Radmilović) posluje sa porodicom Topalović, tako što iskopava i prodaje im stare sanduke, koje Topalovići prelakiraju i prodaju kao nove. I Bili je zainteresovan da dođe do Pantelijinog nasledstva ili para koje mu Topalovići duguju, zbog čega nagovara Mirka da se pokaže kao „čovek“ i da uzme svoj deo nasledstva, pre nego što se oženi Kristinom. Kristina je zaljubljena u Đenku, najboljeg Mirkovog druga, filmadžiju koji je iznad malograđanskog morala.